APSTIPRINĀTS

Izglītības un zinātnes ministrijas

Iepirkuma komisijas sēdē

(protokols Nr.2)

**Izglītības un zinātnes ministrijas**

**ATKLĀTA KONKURSA**

**“Par datortehnikas piegādi izglītības procesa nodrošināšanai”**

**NOLIKUMS**

Iepirkuma identifikācijas numurs: IZM 2021/22/AK/ERAF

ERAF „Atveseļošanās palīdzības kohēzijai un Eiropas teritorijām (REACT-EU) pasākums vispārējās un speciālās izglītības iestāžu digitalizācijai”

ietvaros

SASKAŅOTS:

Juridiskā un nekustamo īpašumu departamenta

direktora vietniece D. Dambīte

Rīga, 2021

1. **VISPĀRĪGĀ INFORMĀCIJA**
2. **Iepirkuma identifikācijas numurs, iepirkuma procedūra, pasūtītājs un tā rekvizīti:** 
   1. Iepirkuma identifikācijas numurs: IZM2021/22/AK/ERAF.

Pasūtītājs – centralizēto iepirkumu institūcija: Izglītības un zinātnes ministrija (turpmāk – Pasūtītājs) vienotais reģistrācijas numurs 90000022399, adrese: Vaļņu iela 2, Rīga, LV-1050, tālrunis: +371 67226209, kas veic centralizēto iepirkumu institūcijas funkcijas, pamatojoties uz Publisko iepirkumu likuma 17. pantu, organizē iepirkuma procedūru – atklātu konkursu “Par datortehnikas piegādi izglītības procesa nodrošināšanai”, ID Nr. IZM2021/22/AK/ERAF, izglītības procesa nodrošināšanai.

* 1. Iepirkuma procedūra: atklāts konkurss.
  2. Kontaktpersona, kura pilnvarota sniegt organizatoriska rakstura informāciju par iepirkumu: Juridiskā un nekustamo īpašumu departamenta vecākais eksperts Aleksejs Gapejevs, tālrunis: + 371 67785688, e-pasts: [iepirkumi@izm.gov.lv](mailto:iepirkumi@izm.gov.lv), par atklāta konkursa Tehniskajā specifikācijā ietvertajiem saturiskajiem jautājumiem: Informācijas tehnoloģiju un nodrošinājuma departamenta direktora vietnieks informācijas tehnoloģiju jomā Kaspars Veldre, tālrunis: +371 67047857, e-pasts: [kaspars.veldre@izm.gov.lv](mailto:kaspars.veldre@izm.gov.lv).
  3. Atklātu konkursu “Par datortehnikas piegādi izglītības procesa nodrošināšanai”, ID Nr. IZM2021/22/AK/ERAF, (turpmāk arī – atklāts konkurss) organizē un iepirkumu veic ar Izglītības un zinātnes ministrijas 2021. gada 1. jūnija rīkojumu Nr. 1-2e/21/188 “Par publisko iepirkumu komisijas izveidi datortehnikas iepirkums mācību procesa nodrošināšanai sākumskolā un pamatskolā” apstiprināta iepirkuma komisija (turpmāk – iepirkuma komisija).
  4. Gadījumā, ja Eiropas Komisija neatbalstīs Pasūtītāja ierosinātos grozījumus darbības programmā “Izaugsme un nodarbinātība” REACT-EU finansējuma novirzīšanai informācijas un komunikācijas tehnoloģiju iegādei izglītības iestādēm, Pasūtītājs šo apstākli izmantos kā objektīvu pamatojumu izsludinātās iepirkuma procedūras pārtraukšanai atbilstoši Publisko iepirkumu likuma regulējumam.

1. **Atklātā konkursa nolikumā lietotie termini**
   1. Pretendents - ir fiziska vai juridiska persona vai pasūtītājs, šādu personu apvienība jebkurā to kombinācijā, kas ir reģistrēts Valsts reģionālās attīstības aģentūras pārziņā esošās valsts elektroniskās informācijas sistēmas Elektronisko iepirkumu sistēmas e-konkursu apakšsistēmā[[1]](#footnote-1) (turpmāk - Elektronisko iepirkumu sistēmas e-konkursu apakšsistēma) kā e-iepirkumu sistēmas dalībnieks saskaņā ar 2017.gada 28.februāra Ministru kabineta noteikumiem Nr.108 “Publisko elektronisko iepirkumu noteikumi” un piedāvā piegādāt preces saskaņā ar atklāta konkursa “Par datortehnikas piegādi izglītības procesa nodrošināšanai”, identifikācijas Nr. IZM2021/22/AK/ERAF nolikumā (turpmāk –nolikums) norādītajām Pasūtītāja prasībām.
   2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no atklātā konkursa rezultāta.
2. **Iepirkuma priekšmeta apraksts un apjoms** 
   1. Iepirkuma priekšmets ir datortehnikas piegāde izglītības procesa nodrošināšanai saskaņā ar Tehnisko specifikāciju.
   2. 30213100-6 (Portatīvie datori).
   3. Vispārīgās vienošanās darbības vieta – Latvijas Republikas teritorija.
   4. Vispārīgās vienošanās izpildes vieta – preces piegāde vispārīgās vienošanās ietvaros ir paredzēta visā Latvijas Republikas teritorijā, pamatojoties uz e‑pasūtījumu sistēmā noslēgto darījumu.
   5. Iepirkums ir sadalīts 21 (divdesmit vienā) daļā:

|  |  |
| --- | --- |
| Daļas nr. | Daļas nosaukums un paredzamās līgumcenas[[2]](#footnote-2) |
| 1. daļa | Portatīvie datori ar Chrome OS izglītības iestādēm, vismaz 11,5", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 2. daļa | Portatīvie datori ar Chrome OS izglītības iestādēm, vismaz 13,1", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 3. daļa | Portatīvie datori ar Chrome OS izglītības iestādēm, vismaz 14,1", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 4. daļa | Portatīvie datori ar Chrome OS izglītības iestādēm, vismaz 11,5", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 5. daļa | Portatīvie datori ar Chrome OS izglītības iestādēm, vismaz 13,1", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 6. daļa | Portatīvie datori ar Chrome OS izglītības iestādēm, vismaz 14,1", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 7. daļa | Portatīvie datori ar Windows OS izglītības iestādēm, vismaz 11,5", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 8. daļa | Portatīvie datori ar Windows OS izglītības iestādēm, 13.1", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 9. daļa | Portatīvie datori ar Windows OS izglītības iestādēm, vismaz 14.1", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 10. daļa | Portatīvie datori ar Windows OS izglītības iestādēm, vismaz 11,5", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 11. daļa | Portatīvie datori ar Windows OS izglītības iestādēm, vismaz 13.1", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 12. daļa | Portatīvie datori ar Windows OS izglītības iestādēm, vismaz 14.1", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 13. daļa | Portatīvais datori ar macOS, vismaz 12.5''. Paredzamā līgumcena 2 000 000,00 EUR (divi miljoni euro). |
| 14. daļa | Stacionārais monobloks vismaz 24". Paredzamā līgumcena 2 000 000,00 EUR (divi miljoni euro). |
| 15. daļa | Stacionārais monobloks vismaz 27". Paredzamā līgumcena 2 000 000,00 EUR (divi miljoni euro). |
| 16. daļa | Portatīvie datori ar Linux OS izglītības iestādēm, vismaz 11,5", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 17. daļa | Portatīvie datori ar Linux OS izglītības iestādēm, vismaz 13.1", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 18. daļa | Portatīvie datori ar Linux OS izglītības iestādēm, vismaz 14.1", bez skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 19. daļa | Portatīvie datori ar Linux OS izglītības iestādēm, vismaz 11,5", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 20. daļa | Portatīvie datori ar Linux OS izglītības iestādēm, vismaz 13.1", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |
| 21. daļa | Portatīvie datori ar Linux OS izglītības iestādēm, vismaz 14.1", ar skārienjutīga ekrāna. Paredzamā līgumcena 2 000 000,00 EUR (divi miljoni euro). |

* 1. Pretendents piedāvājumu var iesniegt par vienu vai vairākām daļām. Pretendents katrā daļā iesniedz vienu piedāvājumu. Pretendents nevar iesniegt piedāvājuma variantus.
  2. Paredzamā vienošanās līgumcena ir 42 000 000,- EUR (četrdesmit divi miljoni euro) bez PVN.
  3. Atklātā konkursa rezultātā tiek slēgta vispārīgā vienošanās, kuras darbības termiņš ir 36 (trīsdesmit seši) mēneši no vispārīgās vienošanās spēkā stāšanās dienas ar tiesībām pagarināt uz 12 (divpadsmit) mēnešiem.

1. **Informācijas iegūšana, apmaiņa un papildu informācijas sniegšana**
   1. Atklātā konkursa dokumentācija ir pieejama Elektronisko iepirkumu sistēmas e-konkursu apakšsistēmā <https://www.eis.gov.lv/EKEIS/Supplier/Organizer/489>. Pasūtītājs dod arī iespēju ieinteresētajiem piegādātājiem iepazīties ar atklātā konkursa dokumentiem uz vietas Pasūtītāja adresē.
   2. Ieinteresētajiem piegādātājiem ir tiesības prasīt papildu informāciju par atklātā konkursa procedūru, tai skaitā, prasīt paskaidrojumus par atklāta konkursa nolikumu, vienā no šādiem veidiem:
      1. Elektronisko iepirkumu sistēmas e-konkursu apakšsistēmā, ja piegādātājs ir reģistrēts Elektronisko iepirkumu sistēmā un šīs iepirkuma procedūras sadaļā ir reģistrējies kā nolikuma saņēmējs[[3]](#footnote-3);
      2. nosūtot informācijas pieprasījumus uz e-pasta adresi: iepirkumi@izm.gov.lv[[4]](#footnote-4) ar norādi: “Par datortehnikas piegādi izglītības procesa nodrošināšanai” (Iepirkuma identifikācijas Nr. IZM2021/22/AK/ERAF) nolikumu”.
   3. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
   4. Iepirkuma komisija atbildi ieinteresētajam piegādātājam nosūta elektroniski un publicē Elektronisko iepirkumu sistēmas e-konkursu apakšsistēmā šī iepirkuma sadaļā.
   5. Lejupielādējot atklātā konkursa nolikumu, ieinteresētais piegādātājs apņemas sekot līdzi turpmākajām izmaiņām atklātā konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Elektronisko iepirkumu sistēmas e-konkursu apakšsistēmā šī iepirkuma sadaļā.
   6. Iepirkuma informācijas apmaiņas un darba valoda ir latviešu valoda.
2. **Piedāvājumu iesniegšanas un atvēršanas vieta, datums, laiks un kārtība**
   1. Pretendenti piedāvājumus iesniedz ne vēlāk kā līdz **2021. gada 28. septembrim plkst. 10.00**, iesniedzot Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem nolikuma prasībām. Saskaņā ar 2017.gada 28.februāra MK noteikumu Nr.107 “Iepirkumu procedūru un metu konkursu norises kārtība” 5.punktu ir noteikts saisināts piedāvājumu iesniegšanas termiņš.
   2. Piedāvājumu atvēršana notiks **2021. gada 28. septembrī plkst. 10.00** un tiks veikta Elektronisko iepirkumu sistēmas e-konkursu apakšsistēmā.
   3. Iesniegto piedāvājumu atvēršanai var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
   4. Ja ir iesniegts iesniegums attiecībā uz prasībām, kas noteiktas atklāta konkursa nolikumā vai paziņojumā par līgumu, tad Pasūtītājs rīkojas atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 14. punktā noteiktajai kārtībai.
3. **PIEDĀVĀJUMA NOFORMĒJUMA PRASĪBAS**
4. Pretendenti sagatavo un iesniedz piedāvājumu saskaņā ar atklātā konkursa nolikumā izvirzītajām prasībām.
5. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
   1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
   2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
   3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
6. Piedāvājums sastāv no atsevišķi elektroniski sagatavotiem un parakstītiem dokumentiem vai dokumentu kopas, kas parakstīta ar vienu drošu elektronisko parakstu, kurā ietilpst:
   1. pieteikums dalībai atklātā konkursā;
   2. Pretendenta atlases dokumenti;
   3. finanšu piedāvājums;
   4. tehniskais piedāvājums;
   5. citi dokumenti (tai skaitā atklātā konkursa nolikuma 12. punktā norādītā pilnvara).
7. Sagatavojot piedāvājumu, Pretendents ievēro, ka:
   1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, *Microsoft Office 2010* (vai jaunākas programmatūras versijas) formātā vai *pdf* formātā);
   2. Pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
   3. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai;
   4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
8. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
9. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
10. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
11. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar atklāto konkursu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
12. Pirms atklātā konkursa nolikuma 5.1. punktā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.
13. Pēc atklātā konkursa nolikuma 5.1. punktā noteiktā piedāvājuma iesniegšanas termiņa beigām Pretendents:
    1. nav tiesīgs grozīt iesniegto piedāvājumu;
    2. ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku Pretendenta līdzdalību atklātajā konkursā.
14. Piedāvājumu šifrēšana
    1. E-konkursu apakšsistēma nodrošina iesniegto piedāvājumu aizsardzību un pirmā līmeņa šifrēšanu.
    2. Ja piedāvājumu atvēršanas sanāksmes laikā piedāvājumu, kas iesniegts, izmantojot šifrēšanas līdzekļus, nevar atvērt, vai 9.3. punktā noteiktajā laikā nav iesniegta atvēršanas atslēga, komisija lems par piedāvājuma noraidīšanu kā neiesniegtu.
15. **PretendentU IZSLĒGŠANAS NOSACĪJUMI un ATLASES prasības**
16. Pretendentu izslēgšanas nosacījumi.
    1. Iepirkuma komisija, izmantojot Ministru kabineta noteikto informācijas sistēmu, pārbauda, vai attiecībā uz Pretendentu, kuram būtu piešķiramas vispārīgās vienošanās slēgšanas tiesības neizpildās kāds no Publisko iepirkumu likuma 42. panta pirmajā daļā uzskaitītajiem izslēgšanas nosacījumiem, ievērojot 43. panta noteikumus. Pretendentu izslēgšanas gadījumi tiks pārbaudīti  Publisko iepirkumu likuma 42. pantā noteiktajā kārtībā;
    2. Iepirkuma komisija, atbilstoši Starptautisko un Latvijas Republikas nacionālo sankciju likuma 11.1 panta nosacījumiem, pārbaudīs vai uz kādu no Pretendentiem, kuriem būtu piešķiramas vispārīgās vienošanās slēgšanas tiesības, tā valdes vai padomes locekli, patieso labuma guvēju[[5]](#footnote-5), pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz kādu no Pretendentiem vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs vispārīgās vienošanās izpildi, attiecīgais Pretendents tiks izslēgts no dalības atklātā konkursā.
    3. Ja Pretendents vai personālsabiedrības biedrs, ja Pretendents ir personālsabiedrība, atbilst Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas vispārīgās vienošanās tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
17. **Prasības attiecībā uz Pretendenta iespējām veikt profesionālo darbību**

| **Punkts** | **Prasība** | **Dokuments, kas apliecina prasības izpildi** |
| --- | --- | --- |
|  | Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai citā Pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. | Pretendenta reģistrācijas faktu apliecinošs dokuments (atbilstoši Latvijas normatīvo aktu prasībām).  *Piezīme*: Pretendenta, kas reģistrēts Latvijas Republikā, reģistrācijas faktu iepirkuma komisija pārbauda Uzņēmumu reģistra vai Valsts ieņēmumu dienesta informācijas tīmekļvietnē. Šādā gadījumā reģistrācijas dokuments nav jāiesniedz.  Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (apliecināta kopija), kas apliecina Pretendenta reģistrāciju atbilstoši tās valsts normatīvo aktu prasībām vai reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par Pretendenta reģistrācijas faktu). |

1. **Pretendenta saimnieciskajam un finansiālajam stāvoklim noteiktās prasības**

|  |  |  |
| --- | --- | --- |
| **Punkts** | **Prasība attiecas uz visām iepirkuma daļām** | **Dokuments, kas apliecina prasības izpildi** |
|  | Pretendenta finanšu (neto) apgrozījums iepriekšējo 3 (trīs) finanšu gadu periodā vidēji gadā ir bijis vismaz 3 000 000,00 EUR (trīs miljoni *euro*). Finanšu apgrozījums ir noteikts attiecībā pret katru iepirkuma daļu (neatkarīgi no tā uz cik daļām ir iesniegts piedāvājums).  Ja Pretendents ir piegādātāju apvienība vai personālsabiedrība, prasība ir attiecināma uz to piegādātāju apvienības dalībnieku vai personālsabiedrības biedru, uz kura saimnieciskajām un finansiālajām iespējām Pretendents balstās un kurš arī būs finansiāli atbildīgs par vispārīgas vienošanās izpildi. | Pretendenta apliecinājums, ka Pretendenta vidējais gada finanšu (neto) apgrozījums iepriekšējo trīs finanšu gadu periodā, par kuriem Pretendentam bija jāiesniedz gada pārskats, ir vismaz 3 000 000,00 EUR.  Ja Pretendentam vēl nav iestājies normatīvajos aktos noteiktais termiņš pēdējā noslēgtā finanšu gada finanšu pārskata iesniegšanai atbildīgajā institūcijā, Pretendents iesniedz paša apstiprinātu un zvērināta revidenta pārbaudītu operatīvā finanšu pārskata peļņas vai zaudējumu aprēķina kopiju.  Ja Pretendents tirgū darbojas mazāk kā 3 (trīs) gadus un vairāk nekā 1 (vienu) gadu, Pretendents iesniedz apliecinājumu par finanšu apgrozījumu par nostrādāto laika periodu, pievienojot peļņas vai zaudējumu aprēķinu. Ja Pretendents tirgū darbojas mazāk nekā 1 (vienu) gadu, Pretendents iesniedz apliecinājumu par finanšu apgrozījumu nostrādātajā periodā, pievienojot zvērināta revidenta apstiprinātu operatīvo peļņas vai zaudējumu aprēķinu par attiecīgi nostrādāto periodu. |

1. **Pretendenta tehniskajām un profesionālajām spējām noteiktās prasības**

|  |  |  |
| --- | --- | --- |
| **Punkts** | **Prasības attiecas uz visām iepirkuma daļām** | **Dokuments, kas apliecina prasības izpildi** |
| 20.1. | Pretendents iepriekšējo 3 (trīs) gadu laikā (t.i. 2018., 2019., 2020. un 2021. gadā līdz piedāvājuma iesniegšanas brīdim) ir izpildījis vismaz šādus piegādes līgumus:[[6]](#footnote-6) | Pretendenta pieredzes apraksts nolikuma 2. pielikuma norādītajā formā.  Par katru no piegādēm, ko Pretendents ir norādījis kā atbilstošus nolikuma 20.1. punkta prasībām Pretendentam ir jānodrošina atsauksme (vai alternatīvs dokuments pieredzes apliecināšanai, ja atsauksme nav pieejama).  Nepieciešamības gadījumā komisija pieprasīs Pretendentam iesniegt pavadzīmju kopijas, kas būs jāiesniedz komisijai ne vēlāk kā 3 (triju) darba dienu laikā. |
| 20.1.1. | viena līguma ietvaros pretendents ir veicis vismaz 500 (pieci simti) portatīvo datoru piegādi ne ilgāk kā 6 (sešu) mēnešu laikā no līguma noslēgšanas dienas (neatkarīgi no tā uz cik daļām ir iesniegts piedāvājums). |
| 20.1.2. | viena līguma ietvaros, kurā piegādāti vismaz 500 (pieci simti) portatīvie datori, Pretendents ir nodrošinājis klientam apkalpošanas procedūru (garantijas servisu) vismaz 6 (sešus) mēnešus no līguma noslēgšanas brīža (neatkarīgi no tā uz cik daļām ir iesniegts piedāvājums). |
| 20.2. | Pretendenta uzņēmumā ieviesta kvalitātes pārvaldības sistēma, kura atbilst standartam ISO 9001 vai ekvivalentam standartam, kas atbilst noteiktiem Eiropas sertifikācijas standartiem un ko sertificējušas attiecīgas institūcijas, kuras atbilst Eiropas sertifikācijas standartiem, vai arī kvalitātes nodrošināšanas sistēmas apraksts, kas sagatavots atbilstoši minētajam standartam, par katru no uzņēmuma darbības procesiem. | Kvalitātes vadības sistēmas sertifikāta kopija vai citi pretendenta iesniegti pierādījumi par līdzvērtīgu kvalitātes vadības pasākumu īstenošanu. |
| 20.3. | Pretendentam jāiesniedz piedāvāto preču ražotāja apliecinājums, adresēts iepirkuma komisijai, ka ražotāja prece atbilst pretendenta tehniskajā piedāvājumā norādītajai specifikācijai. Ražotāja apliecinājumā jābūt uzrādītai preces tehniskajiem parametriem tādā apmērā, lai iepirkuma komisijai būtu iespējams pārliecināties, ka pretendents vai cits starpnieks neiejaucas preces uzbūvē un nemaina/nepapildina komponentes. | Ražotāja apliecinājums vai ražotāja dokumentācija, kas pamato piedāvājumā norādīto preču atbilstību. |

1. Pretendents ir tiesīgs iesniegt **Eiropas vienoto iepirkuma procedūras dokumentu**[[7]](#footnote-7) kā sākotnējo pierādījumu atbilstībai nolikumā noteiktajām pretendentu atlases prasībām. Eiropas vienotais iepirkuma procedūras dokuments ir jāiesniedz arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents ir tiesīgs iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pasūtītājam jebkurā atklātā konkursa stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai atklātā konkursa dokumentos noteiktajām Pretendentu atlases prasībām. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu.
2. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskajās datubāzēs. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. Ja Pretendents iepirkuma vispārīgas vienošanās izpildē **paredz piesaistīt apakšuzņēmējus**, Pretendentam piedāvājumā jānorāda visi apakšuzņēmēji, kuru sniedzamo pakalpojumu vērtība ir 10 procenti no kopējās vispārīgās vienošanās vērtības vai lielāka, un katram šādam apakšuzņēmējam izpildei nododamā vispārīgās vienošanās daļa.[[8]](#footnote-8)
4. Ja Pretendents iepirkuma vispārīgas vienošanās izpildē **paredz balstīties uz citu personu saimnieciskajām un finansiālajām iespējām**, Pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā vispārīgas vienošanās izpildē. Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par vispārīgas vienošanās izpildi.
5. Ja Pretendents vispārīgas vienošanās izpildē **paredz balstīties uz citu personu tehniskajām un profesionālajām iespējām,** Pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
6. Ja Pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz atklātā konkursa realizāciju un piedalīšanos vispārīgas vienošanās izpildē un atbildības sadalījumu.
7. Ja Pretendents ir piegādātāju apvienība, tad Pretendentam kopumā jāatbilst nolikuma 19. - 20. punktā noteiktajām prasībām, bet 18. punkts attiecināms uz katru piegādātāju apvienības biedru.
8. Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju atklātā konkursā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu. Pirms vispārīgas vienošanās noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
9. **Prasības tehniskajam piedāvājumam.**
   1. Pretendents, iesniedzot tehnisko piedāvājumu atbilstoši atklātā konkursa nolikuma 3. pielikumā noteiktai veidlapai, aizpildot attiecīgas Microsoft Excel formas šūnas, tādejādi apliecinot piedāvātās preces atbilstību tehniskajā specifikācijā noteiktajām prasībām[[9]](#footnote-9).
   2. Pretendnets nedrīkst veikt izmaiņas e-konkursu apakšsistēmā šā iepirkuma procedūras sadaļā publicēto veidlapu struktūrā, t.sk. dzēst vai pievienot rindas vai kolonnas.
   3. Sagatavojot tehnisko piedāvājumu, Pretendentam ir jāidentificē piedāvātā prece atbilstoši tehniskajā specifikācijā noteiktajam.
   4. Ja precei nebūs norādīti prasītie identifikatori vai pēc tiem nebūs iespējams identificēt piedāvāto preci, kā arī, ja attiecīgo informāciju saskaņā ar Publisko iepirkumu likuma prasībām nebūs iespējams precizēt, piedāvājums attiecīgajā iepirkuma priekšmeta pozīcijā tiks uzskatīts par neiesniegtu (neatbilstošu).
   5. Pretendents var iesniegt piedāvājumu par visām tehniskajā specifikācijā noteiktajām iepirkuma priekšmeta pozīcijām vai par kādu pozīciju vai vairākām pozīcijām. Ja Pretendents nepiedāvā kādu preci, attiecīgās pozīcijas rindas kolonnā „Tehniskais piedāvājums” jāatstāj neaizpildītas.
10. **Prasības finanšu piedāvājumam.**
    1. Pretendents, iesniedzot finanšu piedāvājumu atbilstoši atklātā konkursa nolikuma 3. pielikumā noteiktai veidlapai, aizpildot atbilstošās finanšu piedāvājuma *Microsoft Excel* formas šūnas.
    2. Pretendents, sagatavojot finanšu piedāvājumu, nedrīkst veikt izmaiņas minētās veidlapas struktūrā, t.sk. dzēst vai pievienot rindas vai kolonnas.
    3. Finanšu piedāvājumā norāda vienas pārdošanas vienības maksimālo cenu *euro* un centos bez PVN (ar divām zīmēm aiz decimālatdalītāja) atsevišķi katrai precei.
    4. Cenā ietver preces, preces piegādes izmaksas, visus iespējamos riskus, kas saistīti ar tirgus cenu svārstībām visā vispārīgās vienošanās darbības laikā, tai skaitā arī visi nodokļi un nodevas, izņemot PVN.
    5. Ja Pretendents nepiedāvā kādu preci, attiecīgās pozīcijas rinda (attiecīgā cenas šūna) jāatstāj neaizpildīta.
    6. Ja Pretendents norādīs nulles cenu vai simbolu virkni, kura neattēlo vienu skaitli, komisija uzskatīs, ka finanšu piedāvājums nav iesniegts konkrētajā pozīcijā.
11. **Piedāvājumu vērtēšana**
12. Piedāvājumu noformējuma pārbaudi, Pretendentu atlasi un piedāvājuma izvēli iepirkuma komisija veic slēgtā sēdē.
13. Piedāvājumu vērtēšanu iepirkuma komisija veic šādos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:
    1. **1. posms - Piedāvājumu noformējuma pārbaude.** Iepirkuma komisija pārbauda, vai piedāvājums sagatavots un noformēts atbilstoši atklātā konkursa nolikumā norādītajām noformēšanas prasībām. Ja iepirkuma komisija konstatē būtisku neatbilstību atklātā konkursa nolikumā noteiktajām piedāvājuma noformējuma prasībām, tad Pretendents var tikt izslēgts no turpmākās dalības atklātā konkursā.
    2. **2. posms – Pretendentu atlase.** Iepirkuma komisija atbilstoši savai kompetencei un, ņemot vērā iesniegtos Pretendentu atlases dokumentus, novērtē, vai Pretendenti atbilst atklātā konkursa nolikumā noteiktajām atlases prasībām. Ja iepirkuma komisija konstatē, ka Pretendents neatbilst kādai no atklātā konkursa nolikumā noteiktajai kvalifikācijas prasībai, Pretendents tiek izslēgts no turpmākās dalības atklātā konkursā.
    3. **3. posms – Tehnisko piedāvājumu atbilstības pārbaude.** 
       1. Iepirkuma komisija pārbauda vai Pretendenta tehniskais piedāvājums atbilst atklātā konkursa nolikumā noteiktajām tehniskās specifikācijas prasībām. Pārbaudes laikā komisija ir tiesīga pieprasīt Pretendentiem iesniegt vai uzrādīt dokumentus vai citu pierādījumus, ja tie nepieciešami piedāvājumu atbilstības apliecināšanai. Ja iepirkuma komisija konstatē, ka Pretendenta tehniskais piedāvājums neatbilst atklātā konkursa nolikumā noteiktajām tehniskajā specifikācijā prasībām kādā pozīcijā, tad Pretendents tiek izslēgts no turpmākās dalības atklātā konkursā šajā pozīcijā.
       2. Iepirkuma komisija pārbauda, vai Pretendenta finanšu piedāvājumā nav aritmētiskās kļūdas un tas nav nepamatoti lēts. Ja iepirkuma komisija konstatē finanšu piedāvājumā aritmētisku kļūdu, tā tās izlabo un vērtē finanšu piedāvājumu ar izdarītajiem labojumiem. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas, lēmuma par atklātā konkursa rezultātiem paziņošanas brīdī.
    4. **4. posms – Piedāvājuma izvēle.**
       1. Piedāvājuma izvēles kritērijs ir saimnieciski visizdevīgākais piedāvājums ar zemāko cenu EUR (bez PVN) par vienu vienību katrā iepirkuma priekšmeta daļā.
       2. Komisija vispārīgās vienošanās slēgšanai katrā iepirkuma priekšmeta daļā izvēlas tos Pretendentus, kuri atbilst un kuri ir iesnieguši piedāvājumus saskaņā ar atklātā konkursa nolikumā noteiktajām prasībām un kuru piedāvātā līgumcena attiecīgajā daļā nepārsniedz 50 % (piecdesmit procentus) virs šajā daļā piedāvāto līgumcenu vidējās cenas, kas tiek aprēķināta[[10]](#footnote-10), saskaitot visu Pretendentu attiecīgajā daļā piedāvātās līgumcenas un izdalot ar attiecīgo Pretendentu skaitu.
       3. Ja kādā iepirkuma priekšmeta daļā vispārīgās vienošanās slēgšanas tiesības ir piešķiramas tikai vienam Pretendentam, iepirkuma komisijai ir tiesības izvērtēt cenas samērīgumu atbilstīgi vidējām tirgus cenām un akceptēt šo piedāvājumu vai pieņemt lēmumu pārtraukt atklāto konkursu šajā daļā.
       4. Iepirkuma komisija par uzvarētājiem atzīst Pretendentus, kuri izraudzīti atbilstoši atklātā konkursa nolikumā noteiktajām prasībām un kritērijiem un nav izslēdzami no dalības atklātā konkursā saskaņā ar Publisko iepirkumu likuma 42. panta pirmajā daļā uzskaitītajiem izslēgšanas nosacījumiem.
    5. **5. posms** – **Izslēgšanas nosacījumu pārbaude**. Iepirkuma komisija, izmantojot Ministru kabineta noteikto informācijas sistēmu, pārbauda, vai attiecībā uz Pretendentu, kuram būtu piešķiramas vispārīgās vienošanās slēgšanas tiesības neizpildās kāds no Publisko iepirkumu likuma 42. panta pirmajā daļā uzskaitītajiem izslēgšanas nosacījumiem, ievērojot 43. panta noteikumus. Pretendentu izslēgšanas gadījumi tiks pārbaudīti  Publisko iepirkumu likuma 42. pantā noteiktajā kārtībā.
    6. Iepirkuma komisija, attiecībā uz Pretendentu, kuram būtu piešķiramas vispārīgās vienošanās slēgšanas tiesības, atbilstoši Starptautisko un Latvijas Republikas nacionālo sankciju likuma 11.1 panta nosacījumiem, pārbauda, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
14. Iepirkuma komisija turpmāk piedāvājumu neizskata un attiecīgo Pretendentu izslēdz no turpmākās dalības atklātā konkursā, ja:
    1. piedāvājumu izvērtēšanas laikā Pretendents savu piedāvājumu atsauc vai maina, vai
    2. Pretendents ir iesniedzis nepatiesu informāciju vai vispār nav iesniedzis pieprasīto informāciju, vai
    3. piedāvājums neatbilst kādai atklāta konkursa nolikumā noteiktajai prasībai, vai
    4. piedāvājums tiek atzīts par nepamatoti lētu.
15. Ja vispārīgajās prasībās tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
16. **VISPĀRĪGĀS VIENOŠANĀS slēgšana**
17. Triju darba dienu laikā pēc lēmuma pieņemšanas visi Pretendenti rakstiski tiks informēti par pieņemto lēmumu Publisko iepirkumu likumā noteiktajā kārtībā.
18. Ar izraudzītajiem Pretendentiem tiek slēgta vispārīgā vienošanās, ievērojot atklātā konkursa nolikuma 4. pielikumā pievienotā vispārīgās vienošanās projektā ietvertās pamatprasības.
19. Atklātā konkursa nolikumā noteiktā kārtībā izraudzītie Pretendenti vispārīgās vienošanās slēgšanai, paraksta vispārīgo vienošanos ne vēlāk kā 10 (desmit) darbdienu laikā pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi vispārīgās vienošanās noslēgšanai.
20. Kamēr Pretendents nav parakstījis vispārīgo vienošanos, Pretendentam nav pieejas e-pasūtījumu apakšsistēmai darījumu slēgšanai attiecībā uz vispārīgās vienošanās priekšmetu.
21. Ja noteiktajā termiņā Pretendents vispārīgo vienošanos neparaksta un rakstveidā neinformē Pasūtītāju par kavējuma iemesliem, uzskatāms, ka Pretendents atteicies no tam piešķirtajām vispārīgās vienošanās slēgšanas tiesībām.
22. Neatkarīgi no kavējuma iemesliem, par kuriem Pretendents informējis Pasūtītāju, Pretendentam ir pienākums parakstīt vispārīgo vienošanos 10 (desmit) darbdienu laikā no Pasūtītāja sākotnējā uzaicinājuma slēgt vispārīgo vienošanos nosūtīšanas dienas, ja minētajā termiņā Pretendents vispārīgo vienošanos neparaksta, Pretendents zaudē vispārīgās vienošanās slēgšanas tiesības.
23. Pretendenta iebildumi par atklātā konkursa nolikumam pievienotās vispārīgās vienošanās projekta nosacījumiem jāizsaka piedāvājumu sagatavošanas laikā Publisko likumu noteiktajā kārtībā. Slēdzot vispārīgo vienošanos, iebildumi par vispārīgās vienošanās nosacījumiem netiek pieņemti.
24. Ja piedāvājumu iesniedz piegādātāju apvienība, tai vispārīgās vienošanās slēgšanas tiesību iegūšanas gadījumā ir pienākums pirms vispārīgās vienošanās noslēgšanas pēc savas izvēles izveidoties atbilstoši noteiktam juridiskajam statusam vai noslēgt sabiedrības līgumu, vienojoties par apvienības dalībnieku atbildības sadalījumu.
25. Ja izraudzītais Pretendents bez attaisnojoša iemesla 10 (desmit) darba dienu laikā pēc tam, kad stājies spēkā iepirkuma komisijas lēmums par vispārīgās vienošanās slēgšanas tiesību piešķiršanu, atsakās slēgt vispārīgo vienošanos ar Pasūtītāju, vai kāds no atklātā konkursa uzvarētājiem atsauc savu piedāvājumu vai personu apvienība 10 (desmit) dienu laikā pēc tam, kad stājies spēkā iepirkuma komisijas lēmums par vispārīgās vienošanās slēgšanas tiesību piešķiršanu, neizveidojas atbilstoši noteiktam juridiskam statusam (pilnsabiedrība) vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, iepirkuma komisija ir tiesīga uzskatīt, ka piedāvājums tiek atsaukts.
26. Piegādātāja statuss ar tiesībām slēgt darījumus e-pasūtījumu apakšsistēmā katrā daļā pēc vispārīgās vienošanās noslēgšanas tiek piešķirts uzvarējušiem piegādātājiem attiecīgajā pozīcijā.
27. Pasūtītājs ne vēlāk kā 10 (desmit) darbdienu laikā pēc dienas, kad stājas spēkā vispārīgā vienošanās, savā pircēja profilā ievieto vispārīgās vienošanās tekstu un iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.
28. Vispārīgās vienošanās grozījumi ir iespējami tikai Publisko iepirkumu likuma 61. panta noteiktajos gadījumos.
29. **pielikumu saraksts**
30. Atklātā konkursa nolikumam ir pievienoti 4 (četri) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos atklātā konkursā forma |
| 2. pielikums. Pretendenta pieredzes apraksts |
| 3.pielikums. Tehniskā specifikācija/ Tehniskā piedāvājuma un finanšu piedāvājuma forma |
| 4. pielikums. Vispārīgās vienošanās projekts |

1. Reģistrācijas informāciju sk. šeit: <https://www.eis.gov.lv/EIS/Publications/PublicationView.aspx?PublicationId=4&systemCode=CORE> [↑](#footnote-ref-1)
2. Paredzamā līgumcena katrā daļā ir indikatīva un var mainīties (kopējas paredzamās līgumcenas ietvaros) atkarībā no pieprasījuma. [↑](#footnote-ref-2)
3. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-3)
4. Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts), līdz ar to administratīvā sloga mazināšanas nolūkā un, lai sekmētu operatīvāku atbilžu sniegšanu, Pasūtītājs iesaka jautājumus iesniegt e-pasta teksta formā bez pievienotiem oficiāliem dokumentiem. [↑](#footnote-ref-4)
5. Fiziskā persona Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē. [↑](#footnote-ref-5)
6. Pretendents pieredzi var apliecināt arī ar viena līguma izpildi, ja pretendents šī līguma ietvaros ir veicis gan portatīvo datoru piegādi pasūtītāja norādītajā skaitā un laika periodā, gan nodrošinājis klietnu apkalpošanas procedūru (garantijas servisu) pasūtītāja norādītajā laika periodā. [↑](#footnote-ref-6)
7. Eiropas vienotais iepirkuma dokuments pieejams: <http://espd.eis.gov.lv>. [↑](#footnote-ref-7)
8. Publisko iepirkumu likuma izpratnē apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. Attiecīgi Pretendentam ir jānorāda ne tikai apakšuzņēmēji Publisko iepirkumu likuma 63.panta otrās daļas izpratnē, bet arī šādu apakšuzņēmēju apakšuzņēmēji, kuri arī atbilst minētā panta otrās daļas nosacījumiem. Saskaņā ar Publisko iepirkumu likuma 63. panta trešo daļu apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību; šā panta izpratnē par saistīto uzņēmumuuzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. [↑](#footnote-ref-8)
9. Tehniskās specifikācijas sagatavotas saskaņā ar Publisko iepirkumu likuma 20. panta ceturto daļu un var ietvert atsauces uz standartiem (atsevišķos Publisko iepirkumu likuma 20. panta sestajā daļā noteiktajos izņēmuma gadījumos norādi uz ražotāju), un saskaņā ar minētā likuma prasībām Pretendents pozīcijās, kur norādīti noteikti standarti (un/vai ražotājs) (pat, ja atsevišķi nav norādīta atsauce “vai ekvivalents”), ir tiesīgs piedāvāt ekvivalentas, t.sk. ekvivalentiem standartiem atbilstošas preces. Tehniskās specifikācijas sagatavotas tehnisko aprakstu veidā un ietver minimālās precei izvirzītās prasības. Pretendents ir tiesīgs piedāvāt preces, kas tehnisko un citu rādītāju ziņā pārsniedz minimālās prasības, vienlaikus nodrošinot, ka piedāvātās preces funkcionālās, saderības, kvalitātes, lietošanas un citas precei parasti piemītošās vai specifikācijās īpaši noteiktās īpašības uzlabojumu rezultātā nekāda veidā netiek ierobežotas. Ekvivalence standarta un marķējuma esamībai tiek pierādīta ar dokumentu, kas apliecina, ka ražotājs vai neatkarīga testēšanas laboratorija, izmantojot attiecīgā standarta vai marķējuma piešķiršanas metodoloģiju, balstoties uz testu rezultātiem, ir atzinusi, ka piedāvātā prece atbilst standarta vai marķējuma piešķiršanas nosacījumiem. [↑](#footnote-ref-9)
10. Aprēķināmais skaitlis tiek noapaļots atbilstoši matemātikas likumiem līdz 2 (divām) zīmēm aiz komata. [↑](#footnote-ref-10)