4. pielikums

Iepirkuma nolikumam

“Par datortehnikas piegādi izglītības procesa nodrošināšanai”

(iepirkuma identifikācijas numurs: IZM2021/22/AK/ERAF)

**VISPĀRĪGĀS** **VIENOŠANĀS PROJEKTS**

|  |  |
| --- | --- |
| **Par datortehnikas piegādi izglītības procesa nodrošināšanai** | |
| Rīgā | 202\_. gada \_\_.\_\_\_\_\_\_\_\_\_\_ |

**A. VISPĀRĪGĀS VIENOŠANĀS DALĪBNIEKI**

Šī vispārīgā vienošanās „Par datortehnikas piegādi izglītības procesa nodrošināšanai” (turpmāk – Vienošanās) ir noslēgta starp E-pasūtījumu sistēmā reģistrētiem pircējiem,

*un*

visām personām, kuras atklāta konkursa „Par datortehnikas piegādi izglītības procesa nodrošināšanai” (ID. Nr.IZM2021/22/AK/ERAF) (turpmāk – atklāts konkurss) rezultātā ir ieguvušas tiesības piedalīties E-iepirkumu procesā kā piegādātāji:

|  |  |  |  |  |
| --- | --- | --- | --- | --- |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |
|  |  | (reģistrācijas. Nr. |  | ) |

(katra persona atsevišķi turpmāk – piegādātājs);

*un*

**Izglītības un zinātnes ministrija**, reģistrācijas Nr. 90000022399(turpmāk – Pasūtītājs) tās valsts sekretāra \_\_\_\_\_\_\_\_\_\_\_\_\_\_\_\_\_\_ personā, kurš rīkojas, pamatojoties uz Ministru kabineta 2003. gada 16. septembra noteikumiem Nr. 528 “Izglītības un zinātnes ministrijas nolikums”’;

(katrs minētais dalībnieks turpmāk – līdzējs vai visi kopā – līdzēji).

**B. DEFINĪCIJAS**

Šajā Vienošanās sadaļā ietverts dokumentā lietoto terminu skaidrojums, kas attiecas uz visās Vienošanās sadaļās un tās pielikumos lietotajiem terminiem.

**Apstiprināts pirkuma pieprasījums** –piegādātāja pilnībā apstiprināts pirkuma pieprasījums, ar kuru piegādātājs apliecina savu gatavību piegādāt pieprasītās preces un piekrišanu noslēgt ar pircēju darījumu pirkuma pieprasījuma apstiprināšanas gadījumā (t.i., brīdī, kad pirkuma pieprasījums kļūst par pirkuma pasūtījumu).

**Autonomi automātiskais process** – E-pasūtījumu apakšsistēmā notiekošs process, kura norisi automātiski uzsāk vai izbeidz noteiktas tehniski konstatējamas likumsakarības, kuras rada pircēja vai piegādātāja rīcība Vienošanās darbības laikā.

**Daļēji apstiprināts pirkuma pieprasījums** – pirkuma pieprasījums, kuru piegādātāja organizācijas lietotājs ir apstiprinājis ar preču saraksta vai to skaita izmaiņām.

**Darījums** ‒ E-iepirkumu procesa ietvaros starp piegādātāju un pircēju noslēgts iepirkuma līgums, kas nosaka konkrētās preču piegādes noteikumus.

**Elektronisko iepirkumu sistēma** (turpmāk – E-iepirkumu sistēma) – informācijas sistēma, kurā veic publiskas iepirkuma procedūras un darījumus un kuras tīmekļa vietne ir [www.eis.gov.lv](http://www.eis.gov.lv).

**E-iepirkumu sistēmas uzturētājs** - Valstsreģionālās attīstības aģentūra, kas nodrošina E-pasūtījumu apakšsistēmas tehnisko uzturēšanu un funkcionalitātes attīstību.

**E-pasūtījumu sistēmas administrators** – Izglītības un zinātnes ministrija, kas uztur un administrē E-katalogu, kā arī nodrošina vispārēju E-pasūtījumu apakšsistēmas darbības pārraudzību, atbalstu.

**Elektroniskais iepirkumu process** (turpmāk – E-iepirkumu process) ‒ darbību kopums, kura rezultātā pircējs un piegādātājs var noslēgt darījumu par standartizētu preču piegādi šīs Vienošanās ietvaros un fiksēt piegādes un preču kvalitāti, izmantojot E-iepirkumu sistēmu.

**Elektroniskais katalogs (**turpmāk – E-katalogs**)** – standartizētu preču katalogs, kurā pircējs veic pasūtījumu un piegādātājs piegādā konkrētas preces.

**E-pasūtījumu apakšsistēma** – E-iepirkumu sistēmas apakšsistēma, kurā E-iepirkumu sistēmas dalībnieks veic darījumus par E-katalogā pieejamām precēm un pakalpojumiem.

**E-pasūtījumu sistēmas lietošanas noteikumi** – dokumentu kopums, kas nosaka   
E-katalogu lietošanas tehniskos noteikumus. Šo noteikumu ievērošana ir saistoša līdzējiem, ciktāl tie nav pretrunā ar šīs Vienošanās noteikumiem un nosacījumiem.

**E-pasūtījumu apakšsistēmas lietotājs** – pircēja darbinieks, kurš pārstāv pircēju E-iepirkumu procesa ietvaros un pircēja vārdā veido un apstiprina E-katalogā iekļauto preču vai pakalpojumu pirkuma pieprasījumus, pieņem preces vai pakalpojumus, veic saistošus ierakstus datu bāzē par preču vai pakalpojuma pasūtījuma statusu, preču piegādēm un kvalitāti, kā arī veic citas E-pasūtījumu apakšsistēmas lietošanas nosacījumos paredzētās darbības.

**Identifikācijas rekvizīti** – paroles, lietotāja vārdi, kodu kartes un/vai cita elektroniskā vai jebkādā citādā veidā fiksēta informācija, kuru pircēja un piegādātāja pilnvarotie lietotāji izmanto piekļūšanai un darbību veikšanai E-iepirkumu procesā atbilstoši lietotāju instrukcijām.

**Neatbilstošas preces piegāde** – tādas preces piegāde, kas neatbilst Vienošanās tehniskajā specifikācijā (1.pielikums) minētajām prasībām.

**Nekvalitatīvas preces piegāde** – tādas preces piegāde, kas atbilst Vienošanās tehniskajā specifikācijā (1.pielikums) minētajām prasībām, taču tai ir bojājumi vai trūkumi.

**Pilnībā izpildīts pasūtījums** –  darījuma statuss, kas E-iepirkumu sistēmā tiek piešķirts, apstiprinot kvalitāti visām pirkuma pasūtījumā esošām piegādātām precēm.

**Piegādātājs –** komersants, kas atklāta konkursa ietvaros ir ieguvis tiesības piedalīties E-iepirkumu procesā kā standartizēto preču piegādātājs aktīvā piegādātāja statusā. Atbilstoši darbību veikšanai E-iepirkumu procesa ietvaros ar piegādātāju identificējams katrs piegādātāja pilnvarotais lietotājs atsevišķi un visi piegādātāja pilnvarotie lietotāji kopā, ja šajā Vienošanās nav noteikts citādi.

**Piegādātāja pilnvarotais lietotājs** – piegādātāja darbinieks, kuru E-pasūtījumu apakšsistēmas uzturētājs var atpazīt pēc speciāla lietotāja vārda, paroles, koda un/vai citas identifikācijas informācijas, kas piešķirta šim pilnvarotajam lietotājam. Piegādātāja pilnvarotie lietotāji ir tiesīgi savas kompetences ietvaros pārstāvēt piegādātāju saistībā ar darījumu noslēgšanu un citu šajā Vienošanās vai E-kataloga lietotāju instrukcijās darbību veikšanu E-iepirkumu procesa ietvaros.

**Piegādātāja pilnvarotais administrators** –piegādātāja pilnvarotais lietotājs, kas aktualizē piegādātāja organizācijas datus, ir tiesīgs sistēmā izveidot jaunu sistēmas lietotāja profilu un veikt tajos nepieciešamās izmaiņas, kā arī veikt citas šajā Vienošanās vai E-pasūtījumu apakšsistēmas lietošanas noteikumos atļautās darbības.

**Piegādātāja pilnvarotais piegādātājs** – piegādātāja pilnvarotais lietotājs, kas ir tiesīgs piekrist izskatīt un apstiprināt pirkuma pieprasījumu, reģistrēt preču piegādes sūtījuma statusu, kā arī veikt citas šajā Vienošanās vai E-pasūtījumu apakšsistēmas lietošanas noteikumos atļautās darbības.

**Pircējs** – E-pasūtījumu apakšsistēmā reģistrēta valsts pārvaldes vai pašvaldības iestāde, pašvaldība, cita atvasināta publiska persona vai tās institūcija, kas uzskatāma par pasūtītāju Publisko iepirkumu likuma vai E-pasūtījumu apakšsistēmā reģistrēta Latvijas Republikas teritorijā esoša Eiropas Savienības iestāde, izpildaģentūra vai struktūra, kas uzskatāma par līgumslēdzēju iestādi.

**Pircēja pilnvarotais administrators** –E-pasūtījumu apakšsistēmas lietotājs, kas aktualizē pircēja organizācijas datus, ir tiesīgs sistēmā izveidot jaunu sistēmas lietotāja profilu un veikt tajos izmaiņas, kā arī veikt citas šajā Vienošanās vai E-pasūtījumu apakšsistēmas lietošanas noteikumos atļautās darbības.

**Pircēja pilnvarotais apstiprinātājs** –E-pasūtījumu apakšsistēmas lietotājs, kas ir tiesīgs apstiprināt E-katalogā iekļauto preču pirkumu pieprasījumus, veikt izmaiņas pirkumu pieprasījumos (piemēram, samazināt iepērkamo preču skaitu, dzēst preces no pirkuma pieprasījuma) un veikt citas šajā Vienošanās vai E-pasūtījumu apakšsistēmas lietošanas noteikumos atļautās darbības.

**Pircēja pilnvarotais iepircējs ‒** E-pasūtījumu apakšsistēmas lietotājs, kas ir tiesīgs veikt meklēšanu E-katalogā, izveidot E-katalogā iekļautu preču pirkuma pieprasījumus, veikt saistošus ierakstus datu bāzē par pirkuma pasūtījuma statusu un veikt citas šajā Vienošanās vai E-pasūtījumu apakšsistēmas lietošanas noteikumos atļautās darbības.

**Pircēja pilnvarotais saņēmējs** – E-pasūtījumu apakšsistēmas lietotājs, kas ir tiesīgs veikt saistošus ierakstus datu bāzē par preču piegādes saņemšanu, statusu un kvalitāti, kā arī veikt citas šajā Vienošanās vai E-pasūtījumu apakšsistēmas lietošanas noteikumos atļautās darbības.

**Pirkuma pasūtījums** – pircēja apstiprināts pirkuma pieprasījums, t.i., pircēja un piegādātāja ar saistošiem ierakstiem datu bāzē apliecināta piekrišana slēgt darījumu ar pirkuma pieprasījuma apstiprināšanas procesā saskaņotiem būtiskajiem noteikumiem.

**Pirkuma pieprasījums** – pircēja pilnvarotā iepircēja izveidots E-katalogos iekļautu konkrēti atzīmētu preču pirkuma pieprasījums, t.i., piedāvājums slēgt darījumu, norādot preču daudzumu, cenu, piegādes termiņu un piegādes adresi.

**Preces** –standartizētas preces (t.sk. papildu aprīkojums, piederumi, uzlabojumi) atbilstoši E-katalogu klasifikācijai un tajā norādītajām minimālajām tehniskajām prasībām, kuras pircējs iegādājas un kuru cena, kods, nosaukums, apraksts, vienību skaits, tehniskās specifikācijas un cita veida apraksts minēts pirkuma pasūtījumā.

**Preču grozs** – saraksta veidā attēlotas lietotāja izvēlētās preces pirkuma pieprasījuma(u) izveidei, arī ekrānformas nosaukums.

**Reģioni** – Elektronisko iepirkumu sistēmā definēti teritoriālie apgabali atšķirīgu cenu noteikšanai piegādātājiem:

|  |  |
| --- | --- |
| Rīga | Ādažu novads, Jūrmalas valstspilsētas pašvaldība, Ķekavas novads, Mārupes novads, Olaines novads, Rīgas valstspilsētas pašvaldība, Ropažu novads, Salaspils novads, Saulkrastu novads, Siguldas novads |
| Kurzeme | Dienvidkurzemes novads, Kuldīgas novads, Liepājas valstspilsētas pašvaldība, Saldus novads, Talsu novads, Ventspils novads, Ventspils valstspilsētas pašvaldība |
| Vidzeme | Aizkraukles novads, Alūksnes novads, Cēsu novads, Gulbenes novads,  Limbažu novads, Madonas novads, Ogres novads, Smiltenes novads, Valkas novads, Valmieras novads |
| Latgale | Augšdaugavas novads, Balvu novads, Daugavpils valstspilsētas pašvaldība, Krāslavas novads, Līvānu novads, Ludzas novads, Preiļu novads, Rēzeknes novads, Rēzeknes valstspilsētas pašvaldība, Varakļānu novads |
| Zemgale | Bauskas novads, Dobeles novads, Jelgavas novads, Jelgavas valstspilsētas pašvaldība, Jēkabpils novads, Tukuma novads |

**Saistošs ieraksts datu bāzē** – pienācīgi identificētas pircēja vai piegādātāja pilnvarotā lietotāja veiktās darbības sistēmā, kuras atbilst attiecīgā pilnvarotā lietotāja tiesību apjomam, apstiprinot vai noraidot pirkuma pieprasījumu, pirkuma pasūtījumu, preču pieņemšanu, piegādes pieņemšanas atteikumu vai citas veiktās saistošas darbības sistēmā.

**Sistēma** – E-iepirkumu procesa elektroniskā vide un datu kopums.

**Vispārīgā vienošanās** – līgums (ieskaitot visus tā pielikumus) starp pircēju, piegādātāju un E-pasūtījumu apakšsistēmas administratoru par darījumu veikšanu E-iepirkumu procesā un attiecīgo preču piegādi.

**C. VISPĀRĪGĀS VIENOŠANĀS PAMATNOTEIKUMI**

**1. VISPĀRĪGIE NOTEIKUMI**

1.1. E-pasūtījumu apakšsistēmā reģistrēts pircējs automātiski ir uzskatāms par šīs Vienošanās dalībnieku ar tiesībām piedalīties E-iepirkumu procesā un tā rezultātā noslēgt darījumus ar Vienošanas 1.2. punktā noteikto piegādātāju.

1.2. Ar Vienošanās noslēgšanu, ievērojot atklātā konkursa dokumentos noteiktos ierobežojumus un nosacījumus, ja tādi bijuši paredzēti, piegādātājs iegūst tiesības piedalīties E-iepirkumu procesā un tā rezultātā noslēgt darījumus ar Vienošanas 1.1. punktā noteikto pircēju par E-katalogā minēto preču piegādi, izmantojot E-pasūtījumu apakšsistēmu.

1.3. Vienošanās ietvaros piegādātāji apstiprina savus piedāvājumus preču piegādei. Piegādātāja vispārējo piedāvājumu pircējiem veido katra piegādātājapiedāvājums un minimālās tehniskās specifikācijas prasības (1. pielikums). Konkrēta darījuma veikšanas laikā piegādātāja piedāvājumu veido E-katalogā piedāvātās preces, kuru:

1) tehniskie parametri ir labāki vai vienādi ar 1. pielikumā norādīto;

2) cena ir zemāka vai vienāda ar 1. pielikumā norādīto.

1.4. Piegādes termiņš tiek aprēķināts pirkuma pieprasījuma izdarīšanas brīdī, ņemot vērā laiku, kāds atvēlēts pasūtījuma saskaņošanai – 4 (četras) darba dienas, kas sevī ietver 2 (divas) darba dienas piegādātāja apstiprinājumam un 2 (divas) darba dienas pircēja apstiprinājumam, un piegādes laiku saskaņā ar Preču piegādes darījumu vispārīgajiem noteikumiem (2. pielikums). Preču piegādes termiņš ir 35 darba dienas, bet pasūtītājs pirkuma pieprasījumā var noteikt garāku piegādes termiņu.

1.5. Pircējs E-pasūtījumu apakšsistēmā, ievērojot Preču grupu specifisko prasību sarakstā (3.pielikums) norādīto minimālo pasūtījuma apjomu, var iesniegt pirkuma pieprasījumu visā Vienošanās darbības laikā.

1.6. Izvēloties konkrētu preci atbilstoši vienai no E-pasūtījumu apakšsistēmā definētajām preču tehniskajām specifikācijām, pircējs:

1.6.1. var ievietot grozā jebkuru preci ar pircējam nepieciešamajām šīs Vienošanās 1. pielikumā noteiktajām minimālajām tehniskās specifikācijas prasībām un papildaprīkojumu vai papildīpašībām, ja tādas paredzētas, un šai specifikācijai atbilstošo zemāko cenu, kas noteikta uz piegādātāju savstarpējās konkurences pamata;

1.6.2. darījuma komentāru laukā pamatojot nepieciešamību, konkrētajam pasūtījumam E-kataloga sistēmā var izvēlēties nosacījumu (ja šāda iespēja un nosacījumi paredzēti Preču grupu specifisko prasību sarakstā (3.pielikums)), ka jāpiegādā nedalīts pasūtījuma apjoms vai konkrēta nedalīta pasūtījuma daļa, ja nepieciešams nodrošināt iepērkamo preču vai pakalpojumu savstarpējo saderību;

1.7. E-pasūtījumu apakšsistēma piedāvā pircējam preces, kuru cenas nav zemākās attiecīgajai specifikācijai, gadījumos, ja grozā ievietoto preču iespējamais pirkuma pieprasījums kādam no piegādātājiem nesasniedz šajā Vienošanās minēto minimālo pasūtījuma apjomu vai pircējs izveido atkārtotu pasūtījumu no tāda pirkuma pieprasījuma, kurš ir atteikts vai daļēji apstiprināts.

1.8. E-pasūtījumu apakšsistēma (izņemot, ja līdz Vienošanās darbības beigām atlikušas mazāk par 3 (trim) darbdienām) nosūta visiem Vienošanās piegādātājiem paziņojumu par pasūtījumu, nosakot 3 (trīs) darbdienas īpaši izdevīgu cenu noteikšanai šādos gadījumos:

1.8.1. pircēja atlasīto preču vai pakalpojumu summa E-kataloga ietvaros ir vienāda ar Publisko iepirkumu likuma 8. panta ceturtajā daļā noteikto līgumcenu piegādes vai pakalpojuma līgumiem vai pārsniedz to;

1.8.2. pircēja atlasīto preču vai pakalpojumu summa E-kataloga ietvaros ir vienāda ar Preču specifisko prasību sarakstā (3. pielikumā) norādīto cenas slieksni vai to pārsniedz, ja E-pasūtījumu apakšsistēmas uzturētājs tādu noteicis;

1.8.3. pircējs, veidojot konkrēto pasūtījumu, neatkarīgi no atlasīto preču vai pakalpojumu summas ir izvēlējies nosacījumu[[1]](#footnote-1), ka E-pasūtījumu apakšsistēma nosūta paziņojumu par pasūtījumu visiem apakšsistēmā attiecīgajā pozīcijā vai pozīcijās aktīvajiem piegādātājiem īpaši izdevīgu cenu noteikšanai.

1.9. Vienošanās 1.8. punktā paredzētajam pasūtījumam pircējs ir tiesīgs norādīt:

1.9.1. maksimālo attiecīgajam darījumam pieejamo finanšu līdzekļu summu;

1.9.2. pamatotus priekšnosacījumus darījuma noslēgšanai vai tā noslēgšanai pilnā pasūtījuma apjomā.

1.10. E-iepirkumu procesa ietvaros veikts darījums piegādātājam no brīža, kad piegādātāja pilnvarotais piegādātājs ir informējis pircēju par piekrišanu izpildīt pirkuma pieprasījumu un, pircējam – no dienas, kad pircēja pilnvarotais apstiprinātājs ir apstiprinājis pirkuma pasūtījumu, juridiskā spēka ziņā pielīdzināms rakstveidā noformētam un parakstītam līgumam. Ar šo Vienošanos pircējs un piegādātājs apņemas atzīt sev par juridiski saistošām visas darbības, kuras pircēja vai piegādātāja pilnvarotie lietotāji veic E-pasūtījumu apakšsistēmas un E-iepirkumu procesa izmantošanas ietvaros. Pircējs un piegādātājs atzīst sev par saistošiem ierakstus datu bāzē un piekrīt, ka attiecīgo saistošo ierakstu kopums datu bāzē apliecina bezierunu piekrišanu konkrētās piegādes darījuma noslēgšanai.

1.11. Ja no pircēja vai piegādātāja neatkarīgu iemeslu dēļ ir pilnīgi vai daļēji neiespējama pieeja E-pasūtījumu apakšsistēmai sakarā ar sistēmas kļūdām vai traucējumiem serveru un datu bāzes darbā, pircējs un piegādātājs nav atbildīgi par savu saistību neizpildi attiecīgajā piekļuves neiespējamības periodā.

**D. PIRCĒJA UN PIEGĀDĀTĀJA PILNVAROTIE LIETOTĀJI**

**2. PIRCĒJA E-PASŪTĪJUMU APAKŠSISTĒMAS LIETOTĀJI UN PIEGĀDĀTĀJA PILNVAROTIE LIETOTĀJI UN TO DARBĪBAS E-IEPIRKUMU PROCESĀ**

2.1. Piegādātājs, kurš Pasūtītāja centralizētās iepirkuma procedūras ietvaros ieguvis tiesības slēgt Vienošanos kā preču piegādātājs vai pakalpojumu sniedzējs E-pasūtījumu apakšsistēmā reģistrētiem pasūtītājiem, un kurš nav reģistrēts E-pasūtījumu apakšsistēmā un kuram nav reģistrēts piegādātāja pilnvarotais administrators, kurš var veikt šīs Vienošanās 2.4.1. apakšpunktā atļautās darbības, iesniedz E-pasūtījumu apakšsistēmas uzturētājam e-iepirkumu sistēmas dalībnieka – piegādātāja – reģistrācijas pieteikumu un administratora pilnvarojuma un apliecinājuma dokumentu.

2.2. Katrai lietotāju kategorijai (statusam) ir noteikts kompetences apjoms darbību veikšanai E-iepirkumu procesa ietvaros. Par lietotājiem Vienošanās vai tās pielikumos noteikto darbību veikšanai var nozīmēt tikai pircēja/piegādātāja darbiniekus. Lietotāji ir tiesīgi veikt visas nepieciešamās darbības E-iepirkumu procesa ietvaros, lai starp pircēju un piegādātāju varētu noslēgt juridiski saistošu preču piegādes darījumu atbilstoši savai kompetencei.

2.3. Par pircēja E-pasūtījumu apakšsistēmas lietotāju darbībām E-pasūtījumu apakšsistēmas ietvaros ir atbildīgs pircējs. E-iepirkumu procesa ietvaros izšķir šādus pircēja E-kataloga lietotājus:

2.3.1. **Pircēja pilnvarotais apstiprinātājs** ir pircēja E-pasūtījumu apakšsistēmas lietotājs ar visplašāko kompetences apjomu. Pircēja pilnvarotais apstiprinātājs ir tiesīgs apstiprināt E-katalogā iekļauto preču pirkuma pieprasījumus, kā arī veikt izmaiņas pirkuma pieprasījumos (piemēram, samazināt iepērkamo preču skaitu, dzēst preces no pirkuma pieprasījuma). Tikai pēc pircēja pilnvarotā apstiprinātāja izdarīta apstiprinājuma pirkuma pieprasījums iegūst pirkuma pasūtījuma (Apstiprināts pasūtījums vai Daļēji apstiprināts pasūtījums) statusu. Pircēja pilnvarotais apstiprinātājs drīkst iesniegt izmaiņu pieprasījumus pircēja datos, kā arī iesniegt piegādātājam un E-pasūtījumu apakšsistēmas uzturētājam pretenzijas par piegādātāja rīcību E-iepirkumu procesa ietvaros. Pircēja pilnvarotais apstiprinātājs ir tiesīgs veikt arī citas darbības, kas attiecībā uz pircēja pilnvaroto apstiprinātāju minētas šajā Vienošanās vai E-pasūtījumu apakšsistēmas lietošanas noteikumos. Pircēja pilnvarotais apstiprinātājs nodrošina vispārēju pircēja pilnvaroto lietotāju darbības uzraudzību. Ja pircējam ir vairāki pilnvarotie apstiprinātāji, viņu tiesību un pienākumu sadalījumu, kā arī maksimālo pasūtījumu ierobežojumu konkrētam pilnvarotajam apstiprinātājam, nosaka saskaņā ar pircēja iekšējiem dokumentiem, tomēr šādam tiesību ierobežojumam nav spēka attiecībā pret trešajām personām;

2.3.2. **Pircēja pilnvarotais administrators** ir tiesīgs sistēmā izveidot E-pasūtījumu apakšsistēmas lietotāju kontus un veikt nepieciešamās izmaiņas minēto pircēja E-pasūtījumu apakšsistēmas lietotāju datos. Pircēja pilnvarotais administrators ir tiesīgs veikt arī citas darbības, kas attiecībā uz pircēja pilnvaroto administratoru minētas šajā Vienošanās vai E-pasūtījumu apakšsistēmas lietošanas noteikumos. Pircēja pilnvarotais administrators nodrošina pārējo pircēja E-pasūtījumu apakšsistēmas lietotāju apmācību darbam ar E-pasūtījumu apakšsistēmu un darbību veikšanai E-iepirkumu procesa ietvaros. Nepieciešamības gadījumā konsultējas ar E-pasūtījumu apakšsistēmas uzturētāju par E-pasūtījumu apakšsistēmas darbības jautājumiem un informē citus pircēja E-pasūtījumu apakšsistēmas lietotājus;

2.3.3. **Pircēja pilnvarotais iepircējs** ir tiesīgs atlasīt preces no E-kataloga un/vai veikt meklēšanu E-katalogā, sagatavot E-katalogā iekļauto preču un pirkuma pieprasījumus, veikt saistošus ierakstus datu bāzē par pirkuma pasūtījuma statusu. Pircēja pilnvarotais iepircējs ir tiesīgs veikt arī citas darbības, kas attiecībā uz pircēja pilnvaroto iepircēju minētas šajā Vienošanās vai E-pasūtījumu apakšsistēmas lietošanas noteikumos;

2.3.4. **Pircēja pilnvarotais saņēmējs** ir tiesīgs veikt saistošus ierakstus datu bāzē par preču piegādes saņemšanas statusu (piemēram, ‘saņemts’, ‘daļēji saņemts’, ‘atteikts’). Pircēja pilnvarotais saņēmējs ir tiesīgs veikt arī citas darbības, kas attiecībā uz pircēja pilnvaroto saņēmēju minētas šajā Vienošanās vai E-pasūtījumu apakšsistēmas lietošanas noteikumos.

2.4. Par piegādātāja pilnvaroto lietotāju darbībām E-pasūtījumu apakšsistēmas ietvaros ir atbildīgs pircējs. E-iepirkumu procesa ietvaros izšķir šādus piegādātāja lietotājus:

2.4.1. **Piegādātāja pilnvarotais administrators** ir tiesīgs sistēmā izveidot “piegādātāja pilnvarotā piegādātāja” kā sistēmas lietotāja kontu un veikt tajā nepieciešamās izmaiņas datos. Piegādātāja pilnvarotais administrators drīkst iesniegt saskaņošanai izmaiņu pieprasījumus piegādātāja datos. Piegādātāja pilnvarotais administrators ir tiesīgs veikt arī citas darbības, kas attiecībā uz piegādātāja pilnvaroto administratoru minētas šajā Vienošanās vai E-pasūtījumu apakšsistēmas lietošanas noteikumos. Piegādātāja pilnvarotais administrators nav tiesīgs izveidot un/vai veikt izmaiņas “piegādātāja pilnvarotā administratora” sistēmas lietotāja profilā. Piegādātāja pilnvarotais administrators nodrošina pārējo piegādātāja pilnvaroto lietotāju apmācību darbību veikšanai E-iepirkumu procesa ietvaros;

2.4.2. **Piegādātāja pilnvarotais piegādātājs** ir tiesīgs piekrist izpildīt pirkuma pieprasījumu, reģistrēt sūtījuma statusu, tiešsaistē atjaunot saskaņotās izmaiņas piegādātāja piedāvāto preču klāstā, izveidot un izpildīt atskaites, pārlūkot E-katalogus, redzot zemākas cenas citu piegādātāju precēm tajās pašās kategorijās, kādas piedāvā pats piegādātājs. Pilnvarotais piegādātājs ir tiesīgs veikt arī citas darbības, kas attiecībā uz pilnvaroto piegādātāju minētas šajā Vienošanās vai E-pasūtījumu apakšsistēmas lietošanas noteikumos.

2.5. Pircēja un piegādātāja pilnvarotie lietotāji:

2.5.1. iepazīstas ar Vienošanās noteikumiem, kas attiecas uz attiecīgās personas darbībām E-pasūtījumu apakšsistēmā, un E-pasūtījumu apakšsistēmas lietošanas noteikumiem, un ievēro tos Vienošanās darbības laikā;

2.5.2. piekrīt datu apstrādei atbilstoši Elektronisko iepirkumu sistēmas privātuma politikai (<https://www.eis.gov.lv/EIS/Publications/PublicationView.aspx?PublicationId=5&systemCode=CORE> ) E-pasūtījumu apakšsistēmas ietvaros.

2.5.3. ievēro konfidencialitāti attiecībā uz visu informāciju, kas noteikta kā konfidenciāla vai uztverama kā konfidenciāla saistībā ar E-pasūtījumu apakšsistēmas izmatošanu, ieskaitot, bet neaprobežojoties ar parolēm, lietotāju vārdiem un kodiem. Ja lietotājam kļūst zināms par savu vai kāda cita lietotāja identifikācijas rīku izpaušanu vai pastāv aizdomas par minētās informācijas izpaušanu, lietotājs nekavējoties informē par to savas organizācijas administratoru vai E-pasūtījumu apakšsistēmas uzturētāju, nosūtot paziņojumu;

2.5.4. ir tiesīgi iesniegt paziņojumus E-pasūtījumu apakšsistēmas uzturētājam par E-iepirkumu procesa darbības tehniskiem traucējumiem un problēmām.

2.6. E-pasūtījumu apakšsistēmas uzturētājam ir tiesības ierobežot lietotāju skaitu. Par atteikumu reģistrēt lietotāju, E-pasūtījumu apakšsistēmas uzturētājs informē pircēja/piegādātāja amatpersonu;

2.7. Pēc šīs Vienošanās 2.5.3. apakšpunktā minētā paziņojuma saņemšanas organizācijas vai E-pasūtījumu apakšsistēmas uzturētājs 1 (vienas) darba dienas laikā padara nelietojamus attiecīgos identifikācijas rīkus darbam E-iepirkumu procesā un nomaina tos pret jauniem identifikācijas rīkiem.

**E. E-IEPIRKUMU PROCESA DALĪBNIEKU DARBĪBAS**

**3. VISPĀRĪGIE PIRCĒJA DARBĪBAS PRINCIPI UN NOTEIKUMI   
(t.sk. PIEGĀDĀTĀJA IZVĒLE) E-PASŪTĪJUMU APAKŠSISTĒMĀ**

3.1. Pircēja darbības E-pasūtījumu apakšsistēmā regulē šī Vienošanās, kā arī E-pasūtījumu apakšsistēmas lietošanas noteikumi, kas publicēti pircējam pieejamā E-pasūtījumu apakšsistēmas interneta lapas sadaļā, ciktāl tie nav pretrunā ar šīs Vienošanās nosacījumiem.

3.2. Atbilstoši savai kompetencei pircēja E-pasūtījumu apakšsistēmas lietotāji pircēja vārdā sagatavo konkrētu E-katalogā minētu preču pirkuma pasūtījumu (lietotāji ir tiesīgi līdz apstiprināšanai saukt arī par pirkuma pieprasījumu) un iesniedz to E-iepirkumu procesa ietvaros, tostarp ievērojot turpmāk minēto:

3.2.1. Pircēja E-pasūtījumu apakšsistēmas lietotāji ir atbildīgi par pirkuma pasūtījumā norādītās informācijas, t.sk. piegādes adreses un norēķinu rekvizītu atbilstību patiesībai;

3.2.2. Pircēja pienākums ir veikt preču pirkuma pasūtījumu, ievērojot piegādātāja norādīto informāciju par konkrētās preces vienību skaitu vienā oriģināliepakojumā;

3.2.3. Pircēja pienākums ir darījuma komentāru laukos norādīt visu to informāciju, kas nepieciešama darījuma noslēgšanai (izpildei), tostarp to informāciju, kas kā obligāti norādāma noteikta Tehniskajās specifikācijās (1. pielikums) vai Preču specifisko prasību sarakstā (3. pielikums).

3.3. Pēc tam, kad saņemts preču piegādes iespējamības apliecinājums no piegādātāja, pircējam ir pienākums 2 (divu) darbdienu laikā apstiprināt vai grozīt pirkuma pasūtījumu. Apstiprināšanas gadījumā ar attiecīgu saistošu ierakstu datu bāzē pircējs noslēdz darījumu par preču piegādi ar to piegādātāju, kas ir iesniedzis attiecīgu preču piegādes iespējamības apliecinājumu.

3.4. Pircējs ir tiesīgs atteikties no pirkuma pasūtījuma apstiprināšanas jebkurā no šādiem gadījumiem:

3.4.1. pirkuma pieprasījums apstiprināts un nosūtīts piegādātājam sistēmas darbības kļūdas dēļ;

3.4.2. piegādātājs nav apliecinājis gatavību piegādāt visas pasūtītās preces pieprasītajā piegādes termiņā, un šādu apstākļu dēļ pircējs nav ieinteresēts pasūtījuma izpildē;

3.4.3. pirkuma summa Vienošanās 1.9.1. apakšpunktā noteiktajā gadījumā pārsniedz pircēja norādīto maksimālo konkrētajam darījumam pieejamo finanšu līdzekļu summu;

3.4.4. nav iestājušies priekšnosacījumi darījuma noslēgšanai vai tā noslēgšanai pilnā pasūtījuma apjomā Vienošanās 1.9.2. apakšpunktā noteiktajā gadījumā;

3.4.5. Vienošanās 1.9. punktā paredzēto darījumu nav iespējams noslēgt objektīvu apstākļu dēļ, kas iestājušies pēc pasūtījuma izveides.

3.6. Pircējam ir pienākums pieņemt pasūtītās preces no konkrētā piegādātāja atbilstoši E-iepirkumu procesa ietvaros noslēgtā preču piegādes darījuma vispārīgajiem noteikumiem (2. pielikums).

3.7. Pircējs ir tiesīgs atteikt jau apstiprinātu pirkuma pasūtījumu vai vienpusēji atkāpties no noslēgtā iepirkuma darījuma Preču piegādes darījuma vispārīgajos noteikumos (2. pielikums) noteiktajos gadījumos.

3.8. Par piegādes faktu atbilstoši Preču piegādes darījuma vispārīgajos noteikumos (2. pielikums) noteiktajam pircēja pilnvarotais saņēmējs nekavējoties veic attiecīgus nepieciešamos ierakstus datu bāzē. Ja pircējs attiecīgās darbības neveic, sistēmas ietvaros pircējs saņem atgādinājuma paziņojumus, pēc kuriem, ja pircējs neveic paredzētās darbības, sistēma pieņem piegādes faktu par notikušu. Attiecīgu ierakstu datu bāzē veic arī tādā gadījumā, ja pircējs piegādi pieņēmis tikai daļēji, vai arī pilnībā atteicies pieņemt piegādājamās preces.

3.9. Pircējam ir tiesības:

3.9.1. iesniegt piegādātājam rakstisku pretenziju (vienlaikus informējot par to E-pasūtījumu apakšsistēmas uzturētāju) par piegādātāja darbībām, kuru rezultātā piegādātājs ir pārkāpis E-pasūtījumu apakšsistēmas lietošanas noteikumos noteiktās darbības E-iepirkumu procesā;

3.9.2. iesniegt E-pasūtījumu apakšsistēmas uzturētājam ierosinājumus un priekšlikumus par E-pasūtījumu apakšsistēmas un E-iepirkumu procesa darbības optimizēšanu, papildināšanu un citu uzlabojumu veikšanu.

3.10. Pircējam ir pienākums uzturēt pircēja informācijas sistēmas drošības procedūras, nodrošinot vismaz informācijas sistēmas aizsardzību pret vīrusiem un trešo personu nesankcionētu piekļuvi pircēja E-pasūtījumu apakšsistēmas lietotāju datoriem un datiem.

**4. VISPĀRĪGIE PIEGĀDĀTĀJA DARBĪBAS PRINCIPI UN NOTEIKUMI E-IEPIRKUMU SISTĒMĀ**

4.1. Piegādātāja darbības E-pasūtījumu apakšsistēmā regulē šī Vienošanās, kā arī E-pasūtījumu apakšsistēmas lietošanas noteikumi, kas publicēti piegādātājam pieejamā E-pasūtījumu apakšsistēmas interneta lapas sadaļā, ciktāl tie nav pretrunā ar šīs Vienošanās nosacījumiem.

4.2. Saskaņā ar šo Vienošanos piegādātājs:

4.2.1. nodrošina visu prasībām atbilstošu preču veidu (ar visu papildaprīkojumu un papildīpašībām, ja tādas paredzētas), kas minēti 1.pielikumā, ievietošanu E-katalogā ne vēlāk kā 5 (piecu) darbdienu laikā no Vienošanās parakstīšanas brīža Vienošanās 4.2.2.punktā noteiktajā apjomā;

4.2.2. nodrošina, ka Vienošanās 4.2.1.punktā norādītajā laika periodā E-katalogā ir ievietoti (tostarp visā Vienošanās darbības laikā pircējiem iegādei ir pieejami) piegādātāja Vienošanās ietvaros piedāvāto preču veidi, ievērojot šādus vienlaikus piemērojamus nosacījumus par minimālo apjomu[[2]](#footnote-2):

4.2.2.1. ne mazāk kā 90 % (deviņdesmit procenti) no visa preču veidu kopējā apjoma;

4.2.2.2. ne mazāk kā 100 % (viens simts procenti) to prasībām atbilstošu preču vai preču veidu, kas iepirkuma procedūras ietvaros bija noteikti kā obligāti piedāvājami vai par kuru izpildi piegādātājam vai tā piedāvājumam iepirkuma procedūras laikā tika piešķirts vērtējums vai kas ietekmēja piegādātāja piedāvājuma izvēli iepirkuma procedūras laikā;

4.2.3. nodrošina, ka katrai E-katalogā ievietotai precei ir norādīta vismaz tā minimālā specifiskā informācija, kas paredzēta Preču grupu specifisko prasību sarakstā (3.pielikums);

4.2.4. apņemas ievērot precēm noteiktos maksimālos cenu līmeņus (1.pielikums), vienlaikus nodrošinot, ka vienādām precēm (identiska prece ar identisku komplektāciju), kas piedāvātas atsevišķās preču grupās, ir vienāda cena; ir tiesīgs noteikt cenām atlaides atkarībā no pasūtīto preču skaita; pastāvīgi veic preču cenu aktualizāciju, bet ne vairāk kā 5 (piecas) reizes vienas kalendārās dienas laikā;

4.2.5. apņemas piegādāt Tehniskās specifikācijas (1.pielikums) prasībām atbilstošas preces pienācīgā kvalitātē, atbilstošā iepakojumā un nepieciešamajā apjomā un nodrošināt piegādāto preču garantijas saistības (tostarp visus garantijas nosacījumus, kas noteikti Tehniskajās specifikācijās), ja tādas precei paredzētas;

4.2.6. apliecina savu piekrišanu un ievēro Preču piegādes darījuma vispārīgos noteikumus (2.pielikums) un atsevišķās specifiskās katrai preču grupai noteiktās prasības un piegādes īpatnības, kas atrunātas Preču grupu specifisko prasību sarakstā (3.pielikums).

4.3. PiegādātājaVienošanās 4.2.2.punktā piedāvātās preces tiek iekļautas E-katalogā, un to kopums veido piegādātāja vispārējo piedāvājumu pircējiem. Sagatavojot pirkuma pieprasījumus, pircēji ir tiesīgi paļauties, ka piegādātājs var un tam ir pienākums piegādāt visas attiecīgās E-katalogā iekļautās preces uzrādītajā laikā, kvalitātē un pircējam nepieciešamā apjomā.

4.4. Piegādātāja E-pasūtījumu apakšsistēmas lietotāji ne vēlāk kā 2 (divu) darbdienu laikā apstiprina no pircēja saņemto pirkuma pieprasījumu. Piegādātājs nav tiesīgs atteikt (neapstiprināt) vai samazināt pircēja pirkuma pieprasījumu, izņemot gadījumu, kad pircējs:

4.4.1. ir samazinājis sākotnējo pirkuma pieprasījumā pasūtīto preču apjomu;

4.4.2. nav norēķinājies ar piegādātāju par iepriekš veiktu E-pasūtījumu apakšsistēmā pasūtītu preču piegādi ilgāk kā 3 (trīs) mēnešus no preču piegādes dienas (atteikuma tiesības). Izmantojot šajā punktā atrunātās tiesības atteikt pirkuma pieprasījumu, piegādātājam, reģistrējot atteikumu E-pasūtījumu apakšsistēmā, jānorāda atteikuma pamatojums, kurš ietver atsauci uz pircēja nesamaksātā pirkuma pieprasījuma identifikācijas numuru E-pasūtījumu apakšsistēmā, kā arī nesamaksātās preču pavadzīmes numuru;

4.4.3. ir izvēlējies preces, kuras tam nav tiesību iegādāties un piegādātājam, attiecīgi, nav tiesību tās piegādāt šim pircējam;

4.4.4. ir norādījis tādus priekšnosacījumus darījuma noslēgšanai vai tā noslēgšanai pilnā pasūtījuma apjomā, kuri ir pretrunā vai nav savietojami ar tehniskās specifikācijas (1.pielikums) prasībām, un piegādātājs nav spējīgs šādu darījumu izpildīt[[3]](#footnote-3).

4.5. Ja piegādātājs, izņemot šīs Vienošanās 4.4.1.punktā noteikto gadījumu, atsaka (neapstiprina) pircēja pirkuma pieprasījumu vai samazina pirkuma pieprasījuma apjomu, tas atkārtotā preču atlasē nepiedalās.

4.6. Nosūtot pircējam apstiprinājumu par iespēju piegādāt attiecīgās preces, piegādātājs izsaka vienpusēji neatsaucamu konkrētu piedāvājumu pircējam noslēgt juridiski saistošu preču piegādes darījumu saskaņā ar Preču piegādes darījuma vispārīgajiem noteikumiem (2.pielikums).

4.7. Piegādātājam ir tiesības:

4.7.1. iesniegt pircējam rakstisku pretenziju (vienlaikus informējot par to E-pasūtījumu apakšsistēmas uzturētāju) par pircēja darbībām, kuru rezultātā pircējs ir pārkāpis Vienošanās (tās pielikumu) nosacījumus vai E-pasūtījumu apakšsistēmas lietošanas noteikumos noteiktās darbības noteikumus E-iepirkumu procesā;

4.7.2. rakstveidā atteikties no kādas preces vai preču veida (izņemot no tām precēm vai preču veidiem, kas iepirkuma procedūras ietvaros bija noteikti kā obligāti piedāvājami vai kas ietekmēja piegādātāja piedāvājuma izvēli iepirkuma procedūras laikā) turpmākas piedāvāšanas Vienošanās ietvaros vai turpmākas dalības Vienošanās;

4.7.3. iesniegt E-pasūtījumu apakšsistēmas uzturētājam ierosinājumus un priekšlikumus par E-pasūtījumu apakšsistēmas un E-iepirkumu procesa darbības optimizēšanu, papildināšanu un citu uzlabojumu veikšanu;

4.7.4. savu lietotāju darba automatizācijas nolūkos izmantot tehniskos līdzekļus un rīkus, par šādu līdzekļu vai rīku izmantošanu rakstveidā informējot E-pasūtījumu apakšsistēmas uzturētāju un ievērojot Vienošanās 4.8.punktā ietvertos ierobežojumus un prasības.

4.8. Automatizēto tehnisko līdzekļu un rīku izmantošanas gadījumā piegādātājs nodrošina, ka:

4.8.1. tehniskais līdzeklis vai rīks tiek lietots, tikai izmantojot konkrētu piegādātāja E-pasūtījumu apakšsistēmas lietotāja profilu no konkrētas IP adreses, par ko piegādātājs ir informējis E-pasūtījumu apakšsistēmas uzturētāju;

4.8.2. piegādātājs un tā 4.8.1.punktā minētais E-pasūtījumu apakšsistēmas lietotājs ir sasniedzams, izmantojot lietotāja profilā norādīto kontaktinformāciju;

4.8.3. tehniskā līdzekļa vai rīka darbība tiek uzraudzīta, tostarp tiek kontrolēta informācijas pieprasījumu pareizība un pieļaujamais biežums[[4]](#footnote-4), nekavējoties tiek novērstas nepareizi adresētu pieprasījumu plūsmas eis.gov.lv vietnei, kā arī citas tehniskā līdzekļa vai rīka aktivitātes, kas ir pretrunā ar E-pasūtījumu apakšsistēmas lietošanas noteikumiem.

4.9. Piegādātājam ir pienākums uzturēt tā izmantotās informācijas sistēmas drošības procedūras, nodrošinot vismaz informācijas sistēmas un iekārtu aizsardzību pret kaitīgu programmatūru (datorvīrusiem) un trešo personu nesankcionētu piekļuvi piegādātāja pilnvaroto lietotāju datoriem un datiem.

**5. E-PASŪTĪJUMU APAKŠSISTĒMAS UZTURĒTĀJA DARBĪBAS PRINCIPI UN NOTEIKUMI E-PASŪTĪJUMU APAKŠSISTĒMĀ**

5.1. E-pasūtījumu apakšsistēmas uzturētājs nodrošina E-pasūtījumu apakšsistēmas tehnisko uzturēšanu un administrēšanu, uztur E-katalogu, kā arī nodrošina vispārēju E-pasūtījumu apakšsistēmas darbības pārraudzību, atbalstu un funkcionalitātes attīstību. Realizējot minētās funkcijas, E-pasūtījumu apakšsistēmas uzturētājs nodrošina tehnisko vidi darījumu veikšanai, bet neiesaistās konkrētās līgumattiecībās starp pircēju un piegādātāju un neuzņemas nekādus līdzēja apliecinājumus, galvojumus vai garantijas sakarā ar pircēja un piegādātāja līgumattiecībām (t.i., E-pasūtījumu apakšsistēmas uzturētājs nav darījuma dalībnieks) vai to E-pasūtījumu apakšsistēmas lietotāju darbībām.

5.2. Realizējot Vienošanās 5.1.punktā minētās funkcijas, E-pasūtījumu apakšsistēmas uzturētājs nodrošina pamata apmācību un nepieciešamības gadījumā nodrošina lietotāju atbalstu līdzēju nozīmētajiem pilnvarotajiem administratoriem darbam ar E-pasūtījumu apakšsistēmu E-iepirkumu procesa ietvaros.

5.3. E-pasūtījumu apakšsistēmas uzturētājam ir tiesības:

5.3.1. pieprasīt no piegādātāja rakstveida apliecinājuma oriģināleksemplāru, kas apliecina pilnvarotā administratora iepazīstināšanu ar E-pasūtījumu apakšsistēmas lietošanas noteikumiem un faktu, ka administrators ir informēts par tā datu apstrādi sistēmas ietvaros, ja vien citos spēkā esošos normatīvajos aktos nav noteikts citādi;

5.3.2. veikt izmaiņas E-pasūtījumu apakšsistēmā, E-katalogā un tehniskajos procesos. Par tādām plānotajām izmaiņām, kas ietekmē pircēja vai piegādātāja darbības noteikumus vai kārtību E-iepirkumu procesā, E-pasūtījumu apakšsistēmas uzturētājs attiecīgi informē līdzēju pilnvarotos administratorus. E-pasūtījumu apakšsistēmas uzturētājs uzsāk izmaiņu ieviešanas procesu ne agrāk kā 5 (piecas) kalendārās dienas pēc tam, kad līdzējiem paziņots par izmaiņām, izņemot gadījumus, kad izmaiņas nepieciešamas, lai nodrošinātu informācijas aizsardzību no trešo personu nesankcionētas lietošanas vai ārkārtas-avārijas situācijas novēršanas gadījumā;

5.3.3. sekot E-pasūtījumu apakšsistēmā jebkurai preču pasūtīšanas/saņemšanas transakcijai bez līdzēja piekrišanas, tostarp pārbaužu un Vienošanās prasību izpildes kontroles nepieciešamībai:

5.3.3.1. pēc savas iniciatīvas pieprasīt piegādātājiem jebkurā brīdī Vienošanās darbības laikā iesniegt piegādājamo preču paraugus un precēm nepieciešamo dokumentāciju un sertifikāciju;

5.3.3.2. pēc savas iniciatīvas pieprasīt pircējiem iesniegt pirkuma pieprasījuma izveidei, darījuma noslēgšanai vai tā izpildei ārējos tiesību aktos vai Vienošanās obligāti noteiktos nepieciešamos dokumentus;

5.3.3.3. pārbaudīt preču atbilstību un precēm nepieciešamo dokumentāciju un sertifikāciju piegādātāja vai pasūtītāja (ja tiek pārbaudītas jau piegādātas preces) telpās.

Šādu pārbaužu gaitā iegūto informāciju (izņemot gadījumus, kad konstatēta šīs Vienošanās noteikumu neizpilde vai iespējams normatīvo aktu pārkāpums vai informāciju pieprasa iestāde, kurai ir tiesības pieprasīt un saņemt ar Vienošanās noslēgšanu un izpildi saistītās ziņas saistībā ar ārējā normatīvajā aktā noteikto uzdevumu vai funkciju izpildi) E-pasūtījumu apakšsistēmas uzturētājs nav tiesīgs izpaust trešajām personām;

5.3.4. pieprasīt (t.sk. no piegādātāja) pierādījumus, ka piegādātāja kvalifikācija joprojām atbilst tām paziņojumā par līgumu un iepirkuma procedūras dokumentos norādītajām prasībām, atbilstoši kurām E-iepirkumu sistēmas uzturētājs piegādātāja kvalifikāciju bija vērtējis iepirkuma procedūras laikā;

5.3.5. pārtraukt vai ierobežot atbildes sniegšanu uz piegādātāja izmantoto tehnisko līdzekļu vai rīku pieprasījumiem, ja to vidējais biežums pārsniedz E-pasūtījumu apakšsistēmas uzturētāja noteikto biežumu, ko E-pasūtījumu apakšsistēmas uzturētājs jebkurā brīdī ir tiesīgs mainīt atbilstoši konstatētajai sistēmas noslodzei.

5.4. E-pasūtījumu apakšsistēmas uzturētājs ir tiesīgs vienpusēji apturēt Vienošanos uz laiku daļā par konkrēta līdzēja vai tā pilnvarotā lietotāja tiesībām piedalīties E-iepirkumu procesā (t.sk. uzlikt pienākumu līdzējam novērst pārkāpumu un pārkāpuma rezultātā radītās sekas) vai vienpusēji izbeigt Vienošanos attiecībā pret konkrētu līdzēju, ja:

5.4.1. piegādātājs/pircējs vai viņa pilnvarotais lietotājs izmanto E-pasūtījumu apakšsistēmu, pārkāpjot ārējo tiesību aktu prasības vai būtiski (vai atkārtoti) pārkāpjot šīs Vienošanās, t.sk. Tehniskās specifikācijas (1.pielikums), Preču piegādes darījuma vispārīgo noteikumu (2.pielikums), Preču grupu specifisko prasību saraksta (3.pielikums) un E-pasūtījumu apakšsistēmas lietošanas noteikumu nosacījumus;

5.4.2. piegādātājs/pircējs vai jebkurš pilnvarotais lietotājs izmanto E-pasūtījumu apakšsistēmu prettiesiskos nolūkos, traucē sistēmas darbību vai kavē darījumu procesu sistēmā;

5.4.3. piegādātājs vai viņa E-pasūtījumu apakšsistēmas lietotājs nepilda E-pasūtījumu apakšsistēmas uzturētāja prasījumus, kas izriet no ārējā tiesību akta vai Vienošanās;

5.4.4. pircēja E-pasūtījumu apakšsistēmas lietotājs nepilda E-pasūtījumu apakšsistēmas uzturētāja prasījumus, kas izriet no ārējā tiesību akta vai Vienošanās.

5.5. E-pasūtījumu apakšsistēmas uzturētājs (tostarp liedzot piegādātājam tiesības ievietot attiecīgās preces E-katalogā un uzliekot pienākumu novērst pārkāpumu un pārkāpuma rezultātā radītās sekas) ir tiesīgs uz noteiktu laiku vai līdz Vienošanās darbības beigām vienpusēji izslēgt no E-kataloga preci vai kādu no preču veidiem vai to deaktivēt, ja piegādātājs vai viņa E-pasūtījumu apakšsistēmas lietotājs pārkāpj šīs Vienošanās, t.sk. Tehniskās specifikācijas (1.pielikums), Preču piegādes darījuma vispārīgo noteikumu (2.pielikums) vai Preču grupu specifisko prasību saraksta (3.pielikums) prasības, kas attiecināmas uz attiecīgo preci vai preču veidu, tostarp izdara vai pieļauj šādus pārkāpumus:

5.5.1. Vienošanās noteiktajā termiņā un apjomā nav ievietojis preces tām noteiktajā apjomā, vai nav norādījis precēm visu Vienošanās vai tās pielikumos prasīto informāciju, vai šī informācija nav izsmeļoša vai ir maldinoša;

5.5.2. vienādām precēm ar identisku komplektāciju un papildaprīkojumu (papildīpašībām) ir norādījis atšķirīgas cenas (šajā gadījumā E-pasūtījumu apakšsistēmas uzturētājs pēc saviem ieskatiem var neizslēgt preces, nosakot visām attiecīgajām precēm vienu cenu, par pamatu ņemot zemāko attiecīgā piegādātāja piedāvāto cenu šai precei) vai pārkāpj citus Vienošanās vai tās pielikumos paredzētos cenu noteikšanas nosacījumus;

5.5.3. veicis sistēmā atzīmi par preces nosūtīšanas faktu piegādei, kas faktiski nav notikusi vai veicis faktisko preces piegādi, bet nav atzīmējis sistēmā preces nosūtīšanas faktu;

5.5.4. izņemot Vienošanās vai tās pielikumos noteiktos gadījumus, atsaka vai neapstiprina pircēja pirkuma pieprasījumu vai samazina pirkuma pieprasījuma apjomu;

5.5.5. E-katalogā ir ievietojis vai piegādā tehniskās specifikācijas prasībām (t.sk. prasībām, par kuru izpildi piegādātājam vai tā piedāvājumam iepirkuma procedūras laikā tika piešķirts vērtējums vai kas ietekmēja piegādātāja piedāvājuma izvēli iepirkuma procedūras laikā) neatbilstošu (tostarp viltotu, vai prettiesiskā ceļā iegūtu) vai iepirkuma priekšmetā neietilpstošu preci;

5.5.6. piegādā atšķirīgu preču skaitu kā pasūtīts vai piegādes cena atšķiras no sistēmā pasūtījumā aprēķinātās un/vai pārsniedz piedāvājumā norādīto maksimālo preces cenas robežu;

5.5.7. nesaskaņojot ar E-pasūtījumu apakšsistēmas uzturētāju preces (tās ražotāja) maiņu, katalogā ievieto vai piegādā šādu citu (cita ražotāja) preci, vai piegādā preci, kura vispār netiek piedāvāta sistēmā preču katalogā, t.i., piegādā jebkādu citu preci, kura neietilpst to preču lokā par kurām tika rīkota iepirkuma procedūra un atvērts katalogs;

5.5.8. piegādā preces, kuras dokumentācijā nav norādīta visa Vienošanās vai tās pielikumos prasītā informācija.

5.6. E-pasūtījumu apakšsistēmas uzturētājs, vispirms informējot par attiecīgajām darbībām piegādātāju un pircēju, ir tiesīgs apturēt vai pārtraukt sistēmā izveidotu pirkuma pieprasījumu vai veiktu pasūtījumu jebkurā tā stadijā jebkurā no šādiem gadījumiem:

5.6.1. pasūtījums veikts, pārkāpjot tās ārējo tiesību aktu prasības, kas piemērojamas darījumiem E-pasūtījumu apakšsistēmā, vai būtiski pārkāpjot šīs Vienošanās vai sistēmas lietošanas noteikumus, vai ar mērķi jebkādā citā veidā izmantot E-pasūtījumu apakšsistēmu prettiesiskos nolūkos vai traucēt sistēmas darbību;

5.6.2. pasūtījumā ietverti tādi nosacījumi, kas konkrētajos apstākļos ierobežo konkurenci sistēmā vai E-pasūtījumu apakšsistēmas uzturētājam ir pamatotas aizdomas, ka pasūtījums veikts ar mērķi deformēt konkurenci sistēmā;

5.6.3. pirkuma pieprasījumā/pasūtījumā ir prece, kura nepārprotami neatbilst tehniskās specifikācijas minimālajām prasībām, un ir konstatējams tehniskās specifikācijas prasībām neatbilstošas preces tūlītējas iegādes risks.

5.7. E-pasūtījumu apakšsistēmas uzturētājs ir tiesīgs pēc nepieciešamības apturēt pircēja vai piegādātāja, vai jebkuru to pilnvaroto lietotāju piekļūšanu E-pasūtījumu apakšsistēmai pilnībā vai daļēji šādos gadījumos:

5.7.1. lai pilnveidotu E-pasūtījumu apakšsistēmu un ieviestu tajā izmaiņas;

5.7.2. ievērojot administratīvas vai tiesu institūcijas likumiskās prasības.

5.8. E-pasūtījumu apakšsistēmas uzturētājs (neatkarīgi no Vienošanās 5.4.‒5.10.punktos pielīgto tiesību izmantošanas) ir tiesīgs piegādātājam piemērot līgumsodu par katru gadījumu, kad piegādātājs, izņemot Vienošanās 4.4.punktā noteikto gadījumu, atsaka vai neapstiprina pircēja pirkuma pieprasījumu vai samazina pirkuma pieprasījuma apjomu (turpmāk – pārkāpums), ievērojot šādus nosacījumus:

5.8.1. līgumsoda apmērs par katru pārkāpuma gadījumu tiek noteikts 10 % (desmit procentu) apmērā;

5.8.2. aprēķināto līgumsodu piegādātājs samaksā uz E-pasūtījumu apakšsistēmas uzturētāja sagatavota rēķina pamata un iesniedz E‑pasūtījumu apakšsistēmas uzturētājam samaksas pierādījumus 20 (divdesmit) darbdienu laikā no rēķina nosūtīšanas dienas. Ja E‑pasūtījumu apakšsistēmas uzturētājs pārbaudes brīdī konstatē vairākus pārkāpuma gadījumus, E-pasūtījumu apakšsistēmas uzturētājs par to sagatavo vienu rēķinu;

5.8.3. ja piegādātājs piemēroto līgumsodu Vienošanās 5.8.2.punktā noteiktajā termiņā vai pilnā apjomā nesamaksā, E-kataloga uzturētājs līdz līgumsoda pilnīgai nomaksai ir tiesīgs vienpusēji apturēt Vienošanos daļā par konkrēta līdzēja tiesībām piedalīties E-iepirkumu procesā.

5.9. Realizējot Vienošanās 5.4.‒5.8.punktos pielīgtās tiesības, E-pasūtījumu apakšsistēmas uzturētājs ir tiesīgs apturēt attiecīgā līdzēja darbību E-pasūtījumu apakšsistēmā vai padarīt nelietojamas visas attiecīgo līdzēju E-pasūtījumu apakšsistēmas lietotāju paroles, tādējādi liedzot lietotājiem piekļūšanu E-pasūtījumu apakšsistēmai.

5.10. Šajā Vienošanās nodaļā paredzētos ierobežojumus un darbības par Vienošanās vai tās pielikumu pārkāpumiem, ja Vienošanā nav noteikts citādi, piemēro E-pasūtījumu apakšsistēmas uzturētājs[[5]](#footnote-5) (e-kataloga vadītājs).

5.11. Par 5.4.punktā noteikto Vienošanās darbības apturēšanu vai izbeigšanu attiecībā pret konkrētu līdzēju lemj E-pasūtījumu apakšsistēmas uzturētāja *ad hoc* izveidota pārkāpumu izskatīšanas komisija ne mazāk kā 3 (trīs) locekļu sastāvā.

5.12. Lēmumu privāto tiesību jomā par vispārīgās vienošanās apturēšanu vai izbeigšanu pret konkrēto līdzēju pārkāpumu izskatīšanas komisija pieņem mēneša laikā no pārkāpuma konstatēšanas dienas. Ja objektīvu iemeslu dēļ mēneša termiņu nav iespējams ievērot, komisija to var pagarināt vēl par mēnesi, par to paziņojot līdzējam.

5.13. Realizējot šajā nodaļā minētās tiesības, E-pasūtījumu apakšsistēmas uzturētājs nenes atbildību par jebkādiem zaudējumiem, kas līdzējiem var rasties vai ir radušies, tai skaitā jebkādi zaudējumi sakarā ar izmaiņām E-pasūtījumu apakšsistēmā, attiecīgā līdzēja darbības apturēšanu E-pasūtījumu apakšsistēmā vai pilnvaroto lietotāju piekļuves tiesību liegšanu E-pasūtījumu apakšsistēmai.

**6. APAKŠUZŅĒMĒJU NOMAIŅAS VAI PIESAISTĪŠANAS NOTEIKUMI**

6.1. Piegādātājs nav tiesīgs bez saskaņošanas ar E-pasūtījumu apakšsistēmas uzturētāju veikt apakšuzņēmēju nomaiņu, kā arī papildu apakšuzņēmēju iesaistīšanu Vienošanās izpildē.

6.2. E-pasūtījumu apakšsistēmas uzturētājs nepiekrīt Vienošanās 6.1.apakšpunktā norādītajai apakšuzņēmēju nomaiņai, ja pastāv kāds no šādiem nosacījumiem:

6.2.1. apakšuzņēmējam iepirkuma procedūras dokumentācijā bija izvirzītas noteiktas prasības, un piegādātāja piedāvātais apakšuzņēmējs tām neatbilst;

6.2.2. tiek nomainīts apakšuzņēmējs, uz kura iespējām iepirkuma procedūrā piegādātājs balstījies, lai apliecinātu savas kvalifikācijas atbilstību iepirkuma procedūras prasībām, un piedāvātajam apakšuzņēmējam nav vismaz tāda pati kvalifikācija, uz kādu piegādātājs atsaucies, apliecinot savu atbilstību iepirkuma procedūrā noteiktajām prasībām;

6.2.3. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem.

6.2.4. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā minētajiem pretendentu izslēgšanas gadījumiem.

6.2.5. pārbaudot jaunā apakšuzņēmēja atbilstību, pasūtītājs piemēro Publisko iepirkumu likuma 42. panta noteikumus. Publisko iepirkumu likuma likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

6.2.6. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.5.   Pasūtītājs pieņem lēmumu atļaut vai atteikt iepirkuma piegādātāja ~~personāla vai~~ apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem.

**F. NOSLĒGUMA JAUTĀJUMI**

**7. VISPĀRĪGĀS VIENOŠANĀS DARBĪBAS TERMIŅŠ, VISPĀRĪGĀS VIENOŠANĀS APTURĒŠANA UN IZBEIGŠANA**

7.1. Vienošanās ir spēkā 36 (trīsdesmit sešus) mēnešus no Vienošanās 9.1.punktā norādītā datuma.

7.2. Nolūkā nodrošināt E-kataloga darbības nepārtrauktību, E-pasūtījumu apakšsistēmas administrators, noformējot un nosūtot attiecīgu paziņojumu, var vienpusēji mainīt (t.sk. saīsināt) šīs Vienošanās 7.1.punktā noteikto darbības termiņu, pieskaņojot šīs Vienošanās darbības beigu datumu turpmāk secīgi slēdzamās vispārīgās vienošanās darbības sākuma datumam.

Ja Vienošanās darbības termiņš šajā punktā noteiktajā kārtībā tiek pagarināts, tas nepārsniedz 48 (četrdesmit astoņus) mēnešus no Vienošanās 9.1.punktā norādītā datuma.

7.3. Izbeidzoties Vienošanās 7.1.punktā minētajam termiņam, pircējam ir liegta iespēja veikt jaunus pasūtījumus, bet līdzējiem ir pienākums pabeigt uzsāktos darījumus.

7.4. Vienošanās ar E-pasūtījumu apakšsistēmas administratora vienpusēju paziņojumu atkāpties no līguma attiecībā uz konkrētu piegādātāju, tiek izbeigta šādos gadījumos:

7.4.1. ja ir pasludināts piegādātāja maksātnespējas process vai iestājas citi apstākļi, kas liedz vai liegs piegādātājam turpināt Vienošanās izpildi saskaņā ar līguma noteikumiem vai kas negatīvi ietekmē pircēja tiesības, kuras izriet no Vienošanās un tās pielikumiem;

7.4.2. ja pret piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50 % (piecdesmit procentiem) no piegādātāja bilances aktīviem;

7.4.3. ja pēc Vienošanās noslēgšanas atklājas, ka, iesniedzot piedāvājumu, piegādātājs ir apzināti sniedzis nepatiesu informāciju, vai līguma noslēgšanas vai līguma izpildes laikā piegādātājs ir sniedzis nepatiesas vai nepilnīgas ziņas vai apliecinājumus;

7.4.4. ja piegādātājs ir patvaļīgi pārtraucis Vienošanās izpildi, tai skaitā, ja piegādātājs nav sasniedzams juridiskajā adresē vai deklarētajā adresē un nav novērsis konstatēto Vienošanās neizpildi 5 (piecu) darbdienu laikā no paziņojuma saņemšanas;

7.4.5. ja piegādātājs nevar nodrošināt, ka tā kvalifikācija atbilst paziņojumā par līgumu un iepirkuma procedūras dokumentos norādītajām prasībām vai iepirkuma procedūras dokumentos norādīto apakšuzņēmēju piedalīšanos, kāda norādīta piegādātāja piedāvājumā, un nav novērsis konstatēto Vienošanās neizpildi 5 (piecu) darbdienu laikā no paziņojuma saņemšanas;

7.4.6. ja konkrētam piegādātājam tiek piemērota attiecīga Vienošanās 5.5.punktā noteiktā sankcija;

7.4.7. attiecībā uz piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas (vai tās ir bijušas piemērotas un attiecīgais fakts tapis zināms jau pēc Vienošanās noslēgšanas), atbilstoši Starptautisko un Latvijas Republikas nacionālo sankciju likuma 11.1 panta nosacījumiem.

7.5. Vienošanās 7.4.6.punktā piemērotā Vienošanās izbeigšana ir pamats pretendenta piedāvājuma neizskatīšanai un pretendenta izslēgšanai no turpmākās dalības nākošajā kārtējā iepirkuma procedūrā, kas rīkota par šajā Vienošanās ietverto līguma priekšmetu.

7.6. Vienošanās var tikt izbeigta:

7.6.1. kādā iepirkuma priekšmeta daļā (attiecīgās preču grupas daļā, sadaļā vai atsevišķā pozīcijā), ja Vienošanās darbības laikā attiecīgajā daļā nepastāv konkurences apstākļi, un minētā iemesla dēļ E-pasūtījumu apakšsistēmā šajā daļā (attiecīgās preču grupas daļā, sadaļā vai atsevišķā pozīcijā) piedāvātā cena ir nesamērīga.

Ja Vienošanās 7.6.1.punktā noteiktajā gadījumā Vienošanās izbeigta un ir tikusi rīkota jauna iepirkuma procedūra par attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā) ietilpstošo preču iegādi, piegādātāji, kam piešķirtas līguma slēgšanas tiesības, pievienojas šai Vienošanai uz šīs Vienošanās darbības laiku attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā).

7.6.2. gadījumos, kad turpmāku Vienošanās izpildi padara neiespējamu nepārvarama vara.

**8. NEPĀRVARAMA VARA UN IZŅĒMUMA APSTĀKĻI**

8.1. Līdzēji tiek atbrīvoti no atbildības par pilnīgu vai daļēju Vienošanās paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā, kas iestājušies ne ātrāk kā nākamajā dienā pēc šīs Vienošanās spēkā stāšanās dienas. Par nepārvaramas varas apstākļiem šīs Vienošanās ietvaros tiks uzskatītas: dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, valdības lēmumi vai citi, no līdzējiem neatkarīgi notikumi, kurus līdzējiem nebija iespējams ne paredzēt, ne novērst, ne ietekmēt, bet kuru iestāšanās fakts padara šīs Vienošanās saistību izpildi par objektīvi neiespējamu. Šādā gadījumā saistību izpildes termiņi tiek pagarināti par tik ilgu laiku, cik ilgi pastāvējuši iepriekš atrunātie apstākļi.

8.2. Līdzējam, kas nokļuvis nepārvaramas varas apstākļos, rakstiski jāinformē par to citi līdzēji 3 (trīs) darba dienu laikā pēc nepārvaramas varas apstākļu iestāšanās. Līdzējam, kas nokļuvis nepārvaramas varas apstākļos, pēc cita līdzēja pieprasījuma jāiesniedz izziņa vai cits dokuments, ko izsniegušas kompetentas iestādes un kurš satur konkrēto nepārvaramas varas apstākļu iestāšanās apstiprinājumu un raksturojumu.

8.3. Ja nepārvaramas varas apstākļu dēļ šī Vienošanās nav izpildāma ilgāk par 3 (trim) kalendārajiem mēnešiem, tad katram līdzējam ir tiesības vienpusēji atteikties no tālākas šīs Vienošanās saistību izpildes.

8.4. Izņēmuma gadījumā, kad tādu apstākļu, kas pielīdzināmi nepārvaramas varas apstākļiem, iestāšanās rezultātā, kas iestājušies ne ātrāk kā nākamajā dienā pēc šīs Vienošanās spēkā stāšanās dienas, neviens no Vienošanos parakstījušajiem aktīvajiem piegādātājiem nav spējīgs piegādāt preces, nepārsniedzot katra piegādātāja piedāvājumā fiksētās maksimālās cenas, E-pasūtījumu apakšsistēmas uzturētājs, konsultējoties ar nozares speciālistiem, kā arī pēc nepieciešamības piesaistot ekspertus, var veikt fiksēto maksimālo preču cenu paaugstināšanu vienādi visiem piegādātājiem tiktāl, cik tas nepieciešams preču piegādes nodrošināšanai, vai veikt preču grupu specifisko prasību sarakstā (3.pielikums) noteiktā piegādes termiņa pagarināšanu vienādi visiem piegādātājiem, ciktāl tas nepieciešams saprātīga piegādes termiņa nodrošināšanai.

8.5. Vienošanās Preču grupu specifisko prasību sarakstā (3.pielikums) var būt noteikti atsevišķi izņēmuma gadījumi tehniskajām specifikācijām un precēm.

**9. VISPĀRĪGĀS VIENOŠANĀS SPĒKĀ STĀŠANĀS UN GROZĪŠANAS KĀRTĪBA**

9.1. Vienošanās stājas spēkā 2021.gada \_\_\_\_\_\_\_\_\_\_\_\_\_\_\_. Attiecībā uz piegādātājiem Vienošanās 4.2.1.punkts stājas spēkā ar Vienošanās parakstīšanas brīdi.

9.2. Vienošanās grozāma ar visu to piegādātāju piekrišanu, kurus skar veiktie grozījumi. Grozījumi, kas veikti Vienošanās 8.4. vai 8.5.punkta kārtībā, uzskatāmi par būtiskiem un pieļaujami atbilstoši Publisko iepirkumu likuma 61.panta trešās daļas 1.punktam.

9.3. Ja nepieciešamie Vienošanās grozījumi vienlaikus skar visus piegādātājus vai grozījumi būtiski nepieciešami Vienošanās spēkā esamībai, piegādātāji nav tiesīgi ignorēt (bezdarbība nav pieļaujama) E-pasūtījumu apakšsistēmas uzturētāja pieprasījumu sniegt piekrišanu vai atteikumu veiktajiem grozījumiem.

9.4. Ja Vienošanās 9.3.punktā noteiktajā gadījumā piegādātājs nepiekrīt grozījumiem vai ignorē E-pasūtījumu apakšsistēmas uzturētāja pieprasījumu sniegt piekrišanu vai atteikumu, ja un ciktāl tas tiesiski un faktiski ir iespējams, piegādātājs saglabā savu dalību Vienošanās ietvaros, un Vienošanas grozījumi stājās spēkā uz pārējiem līdzējiem.

9.5. Grozījumi noformējami rakstveidā un stājas spēkā ar brīdi, kad tos parakstījuši piegādātāju un E-pasūtījumu apakšsistēmas uzturētāja pilnvarotie pārstāvji.

**10. NOSLĒGUMA NOTEIKUMI**

10.1. Līdzēji apliecina, ka tiem ir attiecīgs pilnvarojums, lai slēgtu šo Vienošanos un uzņemtos tajā noteiktās saistības pilnā apjomā.

10.2. Vienošanās ir saistoša arī piegādātāju tiesību un pienākumu pārņēmējiem.

10.3. No Vienošanās izrietošās saistības apspriežamas atbilstoši Latvijas Republikas normatīvajiem aktiem. Strīdi starp līdzējiem risināmi sarunu ceļā. Ja līdzēji 40 (četrdesmit) kalendāro dienu laikā strīdus neatrisina sarunu ceļā, šādi strīdi risināmi Latvijas Republikas tiesā normatīvajos aktos noteiktajā kārtībā.

10.4. Vienošanās ar pielikumiem nesatur konfidenciālu informāciju un tās tekstuālā datne pieejama publiski pieejams vietnē [www.eis.gov.lv](http://www.eis.gov.lv).

10.5. Vienošanās ar pielikumiem sagatavota uz \_\_\_\_ lpp. 1 (vienā) eksemplārā, kas glabājas pie E-pasūtījumu apakšsistēmas uzturētāja.

10.6. Piegādātāji un pircēji Vienošanos ar pielikumiem var saņemt pēc pieprasījuma kā elektronisku dokumentu, kas parakstīts ar drošu elektronisku parakstu.

Pielikumi:

1. pielikums – Tehniskā specifikācija un maksimālās cenas.

2. pielikums – Preču piegādes darījuma vispārīgie noteikumi.

3.pielikums – Preču specifisko prasību saraksts.

**11. LĪDZĒJU REKVIZĪTI UN PARAKSTI**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | |  |  |  |
| **Izglītības un zinātnes ministrija**  Reģ. Nr. 90000022399  Vaļņu iela 2, Rīga, LV-1050  e-pasts: [pasts@izm.gov.lv](mailto:pasts@izm.gov.lv)  Valsts kase, kods: TRELLV22  Konta Nr.: LV09TREL2150170103000 | | | | | | |  | |  |
|  |  | | | |  |  |  |  |  |
| kuru pārstāv |  | | | |  |  |  |  |  |
|  | (pārstāvības tiesiskais pamats) | | | |  | (vārds, uzvārds) |  | (paraksts) |  |
|  |  | | | |  |  |  |  |  |
|  |  | | | |  |  |  |  |  |
|  | | | | | | |  | |  |
|  | | | | | | |  | |  |
| kuru pārstāv |  | valdes loceklis |  | prokūrists |  |  |  |  |  |
|  | pilnvarotā pers. |  | valdes priekšs. |  |  |  |  |  |
|  | (pārstāvības tiesiskais pamats) | | | |  | (vārds, uzvārds) |  | (paraksts) |  |
|  |  | | | |  |  |  |  |  |
|  |  | | | |  |  |  |  |  |
|  | | | | | | |  | |  |
|  | | | | | | |  | |  |
| kuru pārstāv |  | valdes loceklis |  | prokūrists |  |  |  |  |  |
|  | pilnvarotā pers. |  | valdes priekšs. |  |  |  |  |  |
|  | (pārstāvības tiesiskais pamats) | | | |  | (vārds, uzvārds) |  | (paraksts) |  |
|  |  | | | |  |  |  |  |  |

**1.pielikums**

**Tehniskās specifikācijas un maksimālās cenas**

*(Tehnisko specifikāciju – tehniskā un finanšu piedāvājuma veidlapu skat. pievienotajā .zip* *datnē)*

**2. pielikums**

**PREČU PIEGĀDES DARĪJUMA VISPĀRĪGIE NOTEIKUMI**

**1. DARĪJUMA PRIEKŠMETS UN VISPĀRĪGIE NOSACĪJUMI**

1.1. Piegādātājs pārdod un apņemas piegādāt pircējam pirkuma pasūtījumā norādītās preces par pasūtījumā norādīto cenu noteiktajā termiņā uz pirkuma pasūtījumā norādīto adresi, un pircējs pērk un apņemas pieņemt no piegādātāja pirkuma pasūtījumā minētās preces.

1.2. Pircējs samaksā piegādātājam par preču piegādi pirkuma pasūtījumā minēto pasūtījuma summu. Pasūtījuma summu veido maksa par precēm, t.sk. piegādes izmaksas un visi attiecināmie nodokļi un nodevas.

1.3. Izpildot darījumu, piegādātājs nav tiesīgs aizstāt E-katalogā ievietoto preci (par kuru sistēmā ir noticis darījums) ar citu.

1.4. Darījuma izpildes laikā pircējam ir tiesības:

1.4.1. dot piegādātājam saistošus norādījumus attiecībā uz darījuma izpildi, ja līguma priekšmets pieļauj tā precizēšanu;

1.4.2. saņemt no piegādātāja informāciju un paskaidrojumus par darījuma izpildes gaitu un citiem darījuma izpildes jautājumiem;

1.4.3. vienpusēji apturēt darījuma izpildi, ja tas paredzēts šajos noteikumos, ārējā normatīvajā vai citā pircējam saistošā tiesību aktā.

1.5. Darījuma izpildes laikā piegādātājam ir pienākums ievērot pircēja dotos (tostarp darījuma komentāros ietvertos) norādījumus, kas nav pretrunā ar Vienošanās vai tās pielikumu prasībām.

1.6. Līdzēji ievēro atsevišķās specifiskās katrai precei noteiktās prasības un piegādes īpatnības, kas atrunātas Preču specifisko prasību sarakstā (Vienošanās 3. pielikums).

**2. PIEGĀDES TERMIŅI UN KĀRTĪBA**

2.1. Piegādātājs piegādā pircējam tehniskās specifikācijas prasībām (Vienošanās 1. pielikums) atbilstošas preces pirkuma pasūtījumā minētajā apjomā un termiņā.

2.2. Piegādātājs piegādā preces pircējam uz pirkuma pasūtījumā minēto adresi un norādītā darba laika ietvaros. Piegādātājs informē pircēja pilnvaroto personu par konkrētu preču piegādes laiku ne vēlāk kā 1 (vienu) darba dienu pirms piegādes.

2.3. Piegādātājam, izrakstot preču pavadzīmi, piegādes pamatojumam jānorāda Vienošanās numurs un E-pasūtījumu apakšsistēmas piešķirtais darījuma kārtas numurs.

Piegādi apliecinošos dokumentus (rēķinus, preču pavadzīmes) var sagatavot un iesniegt elektroniskā formā, ja pircējs šādu iespēju norādījis E-kataloga sistēmā izveidotā darījuma komentāros.

2.4. Preces tiek uzskatītas par faktiski saņemtām ar preču pavadzīmes parakstīšanu atbilstoši Latvijas Republikā spēkā esošajām grāmatvedības prasībām, vai nodošanas un pieņemšanas akta parakstīšanu, ja tas paredzēts ārējā normatīvajā vai citā pircējam saistošā tiesību aktā.

2.5. Pirms preču piegādes dokumentu parakstīšanas pircējam ir pienākums nekavējoties veikt piegādāto preču sākotnējo pārbaudi un saņemšanas faktu atzīmēt E-pasūtījumu apakšsistēmā, norādot pirmsšķietami kvalitatīvo preču skaitu.

Ja pircējs attiecīgās darbības neveic, pieņemams, ka precēm nav tādu trūkumu, kas konstatējami sākotnējās pārbaudes laikā, un piegādes fakts E-pasūtījumu apakšsistēmā uzskatāms par notikušu.

2.6. Ja pircēja un piegādātāja starpā rodas strīds par preces atbilstību pirkuma pasūtījumam, strīds tiek risināts savstarpējā sarunu ceļā. Lai noteiktu preces atbilstību pirkuma pasūtījumam pircējs un piegādātājs var vienoties par ekspertīzes veikšanu precei. Ja strīds netiek atrisināts 40 (četrdesmit) kalendāro dienu laikā, tas risināms Latvijas Republikas tiesā atbilstoši normatīvo aktu prasībām.

2.7. Preču īpašumtiesības pircējam pāriet pēc preču piegādes un kvalitātes apstiprināšanas E-pasūtījumu apakšsistēmā.

**3. PREČU KVALITĀTE, IZCELSME UN GARANTIJA**

3.1. Preču nodošanas un pieņemšanas brīdī piegādātajām precēm jāatbilst pirkuma pasūtījumam un Vienošanās norādītajām minimālajām tehniskajām prasībām, tai skatā:

3.1.1. preču izcelsmei (tai skaitā jebkurai preces sastāvdaļai) jābūt tiesiskai, tās nedrīkst būt iegūtas nelikumīgā ceļā, un piegādātājs nedrīkst būt veicis darbības, kas aprobežo precēm vai to sastāvdaļām piemītošās (tostarp ražotāja piešķirtās) īpašības vai padara tās neīstenojamas;

3.1.2. preču kvalitātei jāatbilst pieņemtajiem standartiem, kā arī obligātajām prasībām ekspluatācijas un vides drošības jomā, t.i., piegādātājs nodrošina, ka pircējam piegādātās preces ir kvalitatīvas, derīgas lietošanai (tostarp ar derīgu lietošanas termiņu), drošas un nerada apdraudējumu pircēja mantai, kā arī personu veselībai un dzīvībai un atbilst Latvijas Republikas normatīvo aktu prasībām, un tās tiek lietotas saskaņā ar preces instrukcijā noteikto;

3.2. Piegādātājam uz piegādātās preces iepakojuma jānorāda piegādātāja nosaukums, kā arī jānorāda vai jānodrošina citi papildus identificējoši nosacījumi, ja tādi noteikti Tehniskajās specifikācijās (1. pielikums).

3.3. Transportējot preci līdz pircējam, piegādātājs apņemas nodrošināt nemainīgu preces kvalitāti. Precei jābūt iepakotai tā, lai transportēšanas un glabāšanas laikā saglabātos nemainīga preces kvalitāte.

3.4. Piegādātājs sedz pircējam visus pierādītos ar preces neatbilstību kvalitātei saistītos zaudējumus.

3.5. Pircējam ir pienākums pārbaudīt piegādātāja piegādāto preču kvalitāti no preču faktiskās saņemšanas brīža un atzīmēt veiktās darbības E-pasūtījumu apakšsistēmā.

Ja pircējs attiecīgās darbības neveic, sistēmas ietvaros pircējs saņem atgādinājuma paziņojumus, pēc kuriem, ja pircējs neveic paredzētās darbības (neatzīmē E-pasūtījumu apakšsistēmā kvalitatīvo preču skaitu un/vai attiecīgajā E-pasūtījumu apakšsistēmas vietnē nenorāda uz piegādāto preču trūkumiem vai nenoraida kvalitātes pārbaudi kā neiespējamu), uzskatāms, ka precēm sākotnējo trūkumu nav un pircējs preces ir pieņēmis un sistēmā sākotnējās kvalitātes fakts tiek apstiprināts automātiski.

3.6. Ja saņemtas nekvalitatīvas vai neatbilstošas preces, sākotnējās pārbaudes laikā veicot atzīmi E-pasūtījumu apakšsistēmā atbilstoši šo darījumu noteikumu 3.5. punktā noteiktajam, papildus tiek pievienota informācija par pretenzijas būtību.

3.7. Ja pircējs šo darījumu noteikumu 3.6. punktā paredzētās sākotnējās pārbaudes laikā konstatē precei trūkumus, kā arī, ja trūkumi, kurus nebija iespējams konstatēt sākotnējās pārbaudes laikā, tiek atklāti vēlāk preces lietošanas laikā, pircējs nosūta piegādātājam pretenziju. Pretenzijā norāda konstatēto preču neatbilstību pirkuma pasūtījumam, darījuma noteikumiem vai preču grupu specifiskajam prasību sarakstam. Par pretenzijas izteikšanu pircējs informē E-pasūtījumu apakšsistēmas uzturētāju.

3.8. Pēc šo darījumu noteikumu 3.7. punktā minētās pircēja pretenzijas saņemšanas piegādātājam ir pienākums 7 (septiņu) darba dienu laikā par saviem finanšu līdzekļiem apmainīt un abpusēji saskaņotā laikā piegādāt pircējam tādas preces, kuras atbilst izvirzītajiem noteikumiem. Piegādātājam ir pienākums nekavējoties reaģēt uz pircēja pretenziju arī tad, ja tā ir saņemta pa faksu vai elektronisko pastu, uzskatot to par pretenzijas saņemšanas brīdi. Vienlaikus pircējam ir pienākums pretenzijas oriģinālu nosūtīt piegādātājam pa pastu.

3.9. Pircējam ir tiesības pieprasīt no piegādātāja preču izcelsmi apliecinošus dokumentus, kā arī dokumentus, kas apliecina prasību izpildi, kuras minētas šo darījumu noteikumu 3.1. punktā.

3.10. Preces garantijas nosacījumi, ja tādi paredzēti, atrunāti Tehniskajās specifikācijās (Vienošanās 1. pielikums).

**4. SAMAKSAS KĀRTĪBA**

4.1. Pircējs apņemas preces pieņemt un par tām veikt samaksu pirkuma pasūtījumā noteiktajā kārtībā un apjomā. Preču transportēšanas izdevumi un apdrošināšana transportēšanas laikā (ja piegādātājs uzskata apdrošināšanu par nepieciešamu), kā arī citi izdevumi saistībā ar preču piegādi ir iekļauti pasūtījuma summā.

4.2. Samaksu par piegādātajām precēm pircējs veic, pamatojoties uz piegādātāja izrakstītu preču pavadzīmi. Preču pavadzīmē veic norādi, ka samaksas termiņš nosakāms „saskaņā ar vispārīgo vienošanos”.

4.3. Samaksu par piegādātajām precēm pircējs veic Preču specifisko prasību sarakstā (Vienošanās 3. pielikums) noteiktajā termiņā pēc preču piegādes un kvalitātes apstiprināšanas, pārskaitot preču pavadzīmē norādīto summu uz pirkuma pasūtījumā norādīto piegādātāja bankas kontu.

4.4. Par samaksas dienu uzskatāma diena, kad piegādātājs naudu saņēmis savā kontā.

4.5. Pircējam ir tiesības vienpusēji apturēt un atlikt darījumā paredzētos maksājumus, ja tas paredzēts ārējā normatīvajā vai citā pircējam saistošā tiesību aktā.

4.6. Pircējs un piegādātājs darījuma ietvaros ir tiesīgs izmantot elektronisku rēķinu (norēķinu) informācijas sistēmu, ja tāda pieejama vai kļūst pieejama Vienošanās darbības laikā*.*

**5. ATBILDĪBA**

5.1. Piegādātājs uzņemas:

5.1.1. visu atbildību par precēm (tajā skaitā par jebkādiem preču bojājumiem un nejaušu bojāeju) līdz preču pavadzīmes parakstīšanai;

5.1.2. risku par darījumā neparedzētām piegādēm, kas nepieciešamas darījuma pilnīgai izpildei, izņemot, ja: neparedzēto piegāžu nepieciešamība ir radusies tādu no līdzēju gribas neatkarīgu apstākļu dēļ, kurus līdzēji, slēdzot darījumu, nevarēja paredzēt; neparedzētās piegādes ir ierosinātas pēc pircēja iniciatīvas, pircējam precizējot vai papildinot līguma priekšmetu vai līguma objektu, ja līguma priekšmets vai objekts pieļauj tā precizēšanu vai papildināšanu; darījums objektīvu, no piegādātāja gribas neatkarīgu iemeslu dēļ nav izpildāms, ja netiek veiktas neparedzētās piegādes.

5.2. Darījuma izpildes laikā piegādātājam ir pienākums:

5.2.1. saskaņot ar pircēju pasūtījumā minētos jautājumus, kas saistīti ar darījuma izpildi;

5.2.2. laikus informēt pasūtītāju par iespējamiem vai paredzamiem kavējumiem darījuma izpildē un apstākļiem, notikumiem un problēmām, kas ietekmē darījuma precīzu un pilnīgu izpildi vai tā izpildi noteiktajā laikā, bet ilgtermiņa un liela apjoma darījumos, kuru līguma cena pārsniedz 42 000,00 EUR (četrdesmit divus tūkstošus *euro*), – arī par līgumā minētiem apstākļiem un notikumiem, kuru dēļ var tikt ietekmēta līguma precīza un pilnīga izpilde vai tā izpilde noteiktajā laikā.

5.3. Par saistību neizpildi tiek noteikta šāda atbildība:

5.3.1. par piegādes termiņa, piegādāto nekvalitatīvo (prasībām neatbilstošo) preču nomaiņas termiņa vai garantijas termiņu nokavējumu pircējs ir tiesīgs pieprasīt līgumsodu, kas aprēķināms 1 % (viena procenta) apmērā, bet ne vairāk par 10 % (desmit procentiem) no nepiegādāto, nekvalitatīvo piegādāto vai garantijas gadījumā ietilpstošo preču pasūtījuma summas par katru piegādes, nekvalitatīvo (prasībām neatbilstošo) preču nomaiņas vai garantijas prasību neizpildes nokavējuma dienu. Līgumsoda samaksa neatbrīvo piegādātāju no pienākuma piegādāt vai aizstāt (nomainīt) preci (ja vien pircējs nav vienpusēji atteicies no noslēgtā darījuma saskaņā ar šo darījumu noteikumu 7.2. punktu) vai izpildīt garantijas saistības;

5.3.2. par samaksas termiņa kavējumu piegādātājs ir tiesīgs pieprasīt līgumsodu, kas aprēķināms 1 % (viena procenta) apmērā, bet ne vairāk par 10 % (desmit procentiem) no laikā nesamaksātās preču piegādes summas par katru nokavējuma dienu.

5.4. Līgumsodu:

5.4.1. pircējs ir tiesīgs ieturēt no piegādātāja, veicot preču piegādes samaksu, vai arī izrakstot atsevišķu rēķinu.

5.4.2. piegādātājs ir tiesīgs ieturēt no pircēja, izrakstot atsevišķu rēķinu.

5.5. Aprēķināto līgumsodu līdzējam ir pienākums samaksāt 15 (piecpadsmit) darba dienu laikā pēc otra līdzēja attiecīgā rēķina nosūtīšanas. Līgumsoda samaksa neatbrīvo līdzējus no darījuma izpildes un zaudējumu atlīdzināšanas pienākuma.

5.6. Ja pircējam tika piegādātas nekvalitatīvas preces ražotāja brāķa dēļ un piegādātājs savlaicīgi ir nomainījis nekvalitatīvās preces pret kvalitatīvām precēm, piegādātājam netiek līgumsods, kas norādīti šo preču piegādes darījumu vispārīgo noteikumu 5.3.1. apakšpunktā.

5.7. Ja nokavēts kāds no Vienošanās noteiktajiem termiņiem, līgumsods tiek aprēķināts par periodu, kas sākas nākamajā kalendārajā dienā pēc Vienošanās noteiktā saistību izpildes termiņa un ietver dienu, kurā saistības izpildītas.

5.8. Ja pircējs kādā no šo noteikumu 7.2.1.–7.2.2., 7.2.5.–7.2.12. apakšpunktā noteiktajā kārtībā piegādātāja vainojamas rīcības dēļ vienpusēji izbeidz preču piegādes darījumu, piegādātājs maksā pircējam līgumsodu 10 % (desmit procentu) apmērā no darījuma summas. Par līgumsoda apmēru pircējs izraksta atsevišķu rēķinu (šādā gadījumā piegādātājam ir pienākums veikt aprēķinātā līgumsoda samaksu 20 (divdesmit) darba dienu laikā pēc rēķina nosūtīšanas).

5.9. Ja pasūtītājs ir norādījis nepareizu piegādes adresi, sistēmā pirkuma komentāros nav informējis par pasūtītāja darba laiku, ja tas atšķiras no parasti pieņemtā (plkst. 9.00‒17.00) un īpašiem piekļuves nosacījumiem vai saskaņotajā piegādes laikā pasūtītājs ilgāk kā 30 (trīsdesmit) minūtes nav nodrošinājis personu, kas pieņems piegādātās preces un minēto iemeslu dēļ preču faktiskā nodošana nav notikusi, pasūtītājs maksā piegādātājam faktiskās piegādes izmaksas, bet ne vairāk kā 70,00 EUR (septiņdesmit *euro*) apmērā. Konkrētās faktiskās piegādes izmaksas un dīkstāve ir jāpierāda piegādātājam.

**6. NEPĀRVARAMA VARA**

6.1. Līdzēji ir atbrīvoti no atbildības par no darījuma izrietošo saistību daļēju vai pilnīgu neizpildi, ja tā radusies sakarā ar nepārvaramas varas apstākļu pastāvēšanu atbilstoši Vienošanās atrunātajiem noteikumiem.

**7. DARĪJUMA SPĒKĀ STĀŠANĀS UN SPĒKĀ ESAMĪBAS NOTEIKUMI**

7.1. Darījums par preču piegādi stājas spēkā no brīža, kad pircējs ir atzinis (apstiprinājis) piegādātāja piedāvājumu (oferti) un tas fiksēts ar saistošu ierakstu datu bāzē, un ir spēkā līdz no darījuma izrietošo saistību pilnīgai izpildei.

7.2. Pircējam ir tiesības vienpusēji atteikties no preču piegādes darījuma, ja:

1. piegādes termiņš (pusēm sistēmā vienojoties) nav ticis pagarināts un piegādātājs nokavējis preču piegādes vai tās daļas izpildes termiņu, un šā iemesla dēļ pircējs vairs nav ieinteresēts darījuma izpildē;
2. piegādātājs piegādājis nekvalitatīvu, darījuma noteikumiem vai E-katalogā iekļautajiem preču aprakstiem neatbilstošu preci un 2 (divu) darba dienu laikā nevar aizstāt nekvalitatīvo vai neatbilstošo preci, un šā iemesla dēļ pircējs vairs nav ieinteresēts darījuma izpildē;
3. ir pasludināts piegādātāja maksātnespējas process vai iestājas citi apstākļi, kas liedz vai liegs piegādātājam turpināt darījuma izpildi saskaņā ar Vienošanās un darījuma noteikumiem vai kas negatīvi ietekmē pasūtītāja tiesības, kuras izriet no Vienošanās;
4. pret piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50 % (piecdesmit procentiem) no bilances aktīviem;
5. piegādātājs darījuma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus vai veicis prettiesisku darbību vai nodarījis pasūtītājam zaudējumus;
6. piegādātājs ir patvaļīgi pārtraucis darījuma izpildi, tai skaitā, ja piegādātājs nav sasniedzams juridiskajā adresē vai deklarētajā dzīvesvietas adresē;
7. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus darījuma noslēgšanas vai izpildes gaitā, un to dēļ tiek piemērota darījuma izmaksu korekcija 100 % (viena simta procentu) apmērā;
8. ārvalstu finanšu instrumenta vadībā iesaistīta iestāde saistībā ar piegādātāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % (divdesmit piecu procentu) apmērā no darījuma summas, un minētā korekcija izriet no piegādātāja pieļauta līguma pārkāpuma;
9. piegādātājs nevar nodrošināt iepirkuma dokumentācijā norādīto apakšuzņēmēju piedalīšanos vai darbu izpildē iesaistīto speciālistu kvalifikāciju, kāda norādīta piegādātāja piedāvājumā;
10. piegādātājs pārkāpj vai nepilda citu būtisku darījumā paredzētu pienākumu;
11. tas paredzēts ārējā normatīvajā vai citā pircējam saistošā tiesību aktā.

7.3. Pircējam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas, t.sk. gadījumā, ja pirms Līguma noslēgšanas attiecīgie apstākļi bija pastāvējuši, bet pircējam tie nebija zināmi.

7.4. Tiesības atteikties no darījuma pircējs var izlietot, ja piegādātājs ir ticis brīdināts par pārkāpumu, kas ir pamats darījuma izbeigšanai, un 5 (piecu) darbdienu laikā (vai citā darījuma noteikumos paredzētā termiņā) nav novērsis darījuma atcelšanas pamatu. Šā punktā piemērošanu neietekmē, vai brīdinājumu ir nosūtījis pircējs, E-pasūtījumu sistēmas uzturētājs vai Elektronisko iepirkumu sistēma.

7.5. Darījums var tikt izbeigts šādos gadījumos:

* + 1. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ pasūtītājam ir būtiski samazināts vai atņemts ārvalstu finanšu instrumenta finansējums, ko pasūtītājs plānoja izmantot darījumā paredzēto maksājuma saistību segšanai.
    2. turpmāku darījuma izpildi padara neiespējamu vai apgrūtina nepārvarama vara.

**8. NOSLĒGUMA NOTEIKUMI**

8.1. Darījums ir saistošs arī līdzēju tiesību un pienākumu pārņēmējiem. Tostarp pircējam ir tiesības aizstāt sevi noslēgtā darījumā ar citu iestādi, ja pircēju kā iestādi reorganizē vai mainās tā kompetence. Piegādātāju aizstāj, ja atbilstoši komerctiesību jomas normatīvo aktu noteikumiem notiek komersanta reorganizācija un uzņēmuma pāreja.

8.2. Ja darījums slēgts, pastāvot tādiem apstākļiem vai attiecīgie apstākļi iestājas darījuma izpildes laikā, kas paredz kāda ārēja normatīva vai cita pircējam saistoša tiesību akta regulējuma piemērošanu darījuma izpildei (piemēram, darījumam paredzēts noteiktas izcelsmes finansējums, darījumā kā pircējs iestājas noteikta veida subjekts u.c. īpaši nosacījumi), šos noteikumus piemēro tiktāl, ciktāl to neierobežo attiecīgais pircējam saistošais tiesību akts.

8.3. No darījuma izrietošās saistības apspriežamas atbilstoši Latvijas Republikas normatīvajiem aktiem un strīdi risināmi Vienošanās noteiktajā kārtībā.

**3. pielikums**

**Preču specifisko prasību saraksts**

|  |  |
| --- | --- |
|  | **Datortehnika** |
| **I** | **Papildu nosacījumi pie Vienošanās** |
|  | Vienošanās 1.8.punktā noteiktajā gadījumā pircējs ir tiesīgs sistēmā preču groza atsevišķām preču apjoma daļām komentāru laukā norādīt (minētā informācija ir norādāma un uzturama nemainīga attiecīgajā darījumā) vairākas atšķirīgas piegādes adreses (informāciju var norādīt ar saiti uz pasūtītāja lapu, kurā norādītas adreses), vadoties no sistēmā definētajiem reģioniem, faktiskajiem saņēmējiem (t.sk. to rekvizītiem PPR sagatavošanai), kas piegādātājam ir jāievēro, veicot preču piegādes, un piegādātājam saistošā piegādes un garantijas apkalpošanas vieta šādā gadījumā ir komentārā norādītās adreses.  Pasūtījuma izcelsmes reģions šādam pasūtījumam ir atzīmējams: „Rīga”. Ja attiecīgais reģions pasūtījumā nav norādīts, E-pasūtījumu apakšsistēmas administrators ir tiesīgs šādu pasūtījumu sistēmā pārtraukt. |
|  | Vienošanās 1.8.2.punktā noteiktais cenas slieksnis, kas izteikts EUR (*euro*) bez PVN, speciālo piedāvājumu izteikšanai šīs Vienošanās ietvaros ir 1 000 EUR (viens tūkstotis *euro*)\* bez PVN;  *\*Pircējs sistēmā var izvēlēties izveidot speciālo darījumu jau no 0,01 EUR (viens euro cents) bez PVN.* |
|  | Papildus Vienošanās noteiktajam gadījumā, ja piegādātāja piedāvātajai tehnikai Latvijas Republikas teritorijā Vienošanās noslēgšanas brīdī nav servisa centra vai preču pieņemšanas un atdošanas punkta, piegādātājam ir pienākums ne ilgāk kā 20 (divdesmit) darbdienu laikā no Vienošanās noslēgšanas dienas nodrošināt, ka ražotājs Latvijas Republikas teritorijā izveido un uztur atbilstošu servisa centru vai preču pieņemšanas un atdošanas punktu garantijas gadījumiem (kas darbojas gan visā Vienošanās darbības laikā, gan arī līdz brīdim, kad pēdējai Vienošanās ietvaros pārdotajai tehnikas vienībai beidzas garantijas termiņš) un rakstiski informēt par to E-katalogu uzturētāju. Kamēr prasība nav izpildīta, E-katalogu uzturētājs nepiešķir piegādātājam sistēmā aktīvā piegādātāja statusu.  Ja 20 (divdesmit) darba dienu laikā no Vienošanās noslēgšanas dienas prasība nav izpildīta, piegādātājs zaudē aktīvā piegādātāja statusu un Vienošanās ar piegādātāju attiecīgajās iepirkuma priekšmeta daļās, sadaļās vai preču pozīcijās tiek izbeigta.  Šādu servisa centru vai preču pieņemšanas un atdošanas punktu var izveidot un uzturēt arī trešās personas, ja vien tās nodrošina ražotāja sniegtās garantijas saistības. |
|  | Saskaņā ar Vienošanās 4.2.3.punktu piegādātājs E-katalogā katrai precei norāda:   1. preces ražotāju un preces nosaukumu, kas ietver preces kodu un specifisko nosaukumu, kāds preču piegādes darījuma rezultātā tiks minēts preču pavadzīmē-rēķinā; 2. saiti (linku) uz preces ražotāja vai pretendenta mājaslapu ar ražotāja noteikto produkta aprakstu un tehnisko specifikāciju. |
|  | Piegādātājs Vienošanās darbības laikā, saskaņojot ar E-pasūtījumu apakšsistēmas administratoru un iesniedzot visus iepirkuma procedūras laikā prasītos kvalifikācijas un tehniskos dokumentus (ja tādi uz attiecīgo gadījumu attiecināmi), ir tiesīgs:   1. savstarpēji aizstāt piegādātāja iepirkuma procedūras laikā piedāvāto preču ražotājus un attiecīgās preces (izņemot precēm, par kurām pircējs ir nosūtījis pirkuma pieprasījumu un kamēr notiek darījuma process), kuras pilnībā atbilst 1.pielikuma (Tehniskās specifikācijas un maksimālās cenas) prasībām; 2. aizstāt piedāvāto un E-katalogā ievietoto preci (izņemot precēm, par kurām pircējs ir nosūtījis pirkuma pieprasījumu un kamēr notiek darījuma process) ar citu tā paša ražotāja preci, kura pilnībā atbilst 1.pielikuma (Tehniskās specifikācijas un maksimālās cenas) prasībām.   Pieprasījumu preču vai to ražotāja maiņai vai aizstāšanai, kā arī visus nepieciešamos dokumentus, piegādātājs iesniedz tos nosūtot uz e-pastu: [\_\_\_\_\_\_\_\_\_\_\_\_\_\_\_\_\_\_\_](mailto:precu.maina@vraa.gov.lv).  Sistēmas uzturētājs, ja iesniegtā informācija ir pietiekama, trīs darba dienu laikā izskata iesniegtos dokumentus un, aktualizējot E-iepirkumu sistēmā publicēto preču vai to ražotāju sarakstu, atļauj vai aizliedz preces vai tās ražotāja aizstāšanu norādot attiecīgu sākotnējo atzīmi.  Ja izskatot preču vai to ražotāja maiņas vai aizstāšanas pieprasījumu nepieciešama papildu informācija, sistēmas uzturētājs to pieprasa piegādātājam; pēc papildu informācijas saņemšanas tiek atsākta pieprasījuma izskatīšana, piemērojot sākotnējo pieprasījuma izskatīšanas termiņu.  Piegādātājiem divu darba dienu laikā pēc E-iepirkumu sistēmā publicētā preču vai to ražotāju saraksta aktualizēšanas un sākotnējās atzīmes norādīšanas ir tiesības norādīt uz sarakstā ievietoto aktualizēto atļauto preču vai to ražotāju neatbilstībām Vienošanās nosacījumiem vai izteikt iebildumus pret preces vai tās ražotāja aizstāšanas vai nomaiņas aizliegumu, nosūtot argumentētu pamatojumu un pierādījumus uz adresi [\_\_\_\_\_\_\_\_\_\_\_\_\_\_\_\_\_\_\_](mailto:precu.maina@vraa.gov.lv).  Iebildumus sistēmas uzturētājs izskata, piemērojot preču vai to ražotāja maiņas vai aizstāšanas pieprasījuma izskatīšanas termiņus un kārtību. Ja iebildumi ir pamatoti, sistēmas uzturētājs atbilstoši iebildumu būtībai aizliedz vai atļauj preces vai tās ražotāja aizstāšanu, nomainot E-iepirkumu sistēmā publicētajā preču vai to ražotāju sarakstā attiecīgo sākotnējo atzīmi.  Ja noteiktajā terminā nav saņemti iebildumi, vai saņemtie iebildumi nav pamatoti, sistēmas uzturētājs E-iepirkumu sistēmā publicētajā sarakstā ievieto noslēdzošo atzīmi par to, ka attiecīgās preces vai tās ražotāja nomaiņas vai aizstāšanas atļauja vai aizliegums ir apstiprināts.  Iespēja piedāvāt aizstāto vai nomainīto preci piegādātājiem ir nākamajā darba dienā pēc tam, kad E-iepirkumu sistēmā publicētajā sarakstā ir ievietota atzīme par to, ka attiecīgās prece vai tās ražotājs ir apstiprināts.  Sistēmas uzturētājam jebkurā brīdī ir tiesības pārskatīt E-iepirkumu sistēmā publicētajā sarakstā ievietoto preču vai to ražotāju nomaiņas vai aizstāšanas atļauju vai aizliegumu, ja sistēmas uzturētāja rīcībā ir jauna informācija par attiecīgo preču vai to ražotāju atbilstību Vienošanās prasībām. |
|  | Šī E-kataloga ietvaros pasūtītājs var izvēlēties Vienošanās 1.6.2.punktā paredzēto nedalāmības nosacījumu, ka jāpiegādā nedalīts pasūtījuma apjoms, ja tiek pasūtīta viena un tā pati pozīcija, bet tikai ar atšķirīgu papildaprīkojumu, vienlaikus ievērojot turpmāk minēto izņēmumu.  Nedalāmības nosacījums nav piemērojams, ja preču grozā ir ievietotas tādas preces, kuras ar šo nedalāmības nosacījumu izslēdz piegādātāju konkurences iespējas uz šāda darījuma noslēgšanu. Ja sistēmas uzturētājs konstatē šādu konkurenci ierobežojošu gadījumu, tas šādu pasūtījumu pārtrauc vai izbeidz jebkurā tā stadijā. |
|  | Papildus Vienošanās 8.5.punktā noteiktajam, izņēmuma gadījumā, ja Vienošanās ietvaros piedāvātajai tehnikai ir būtiski mainījušās detaļu (*mikroprocesora (CPU), operatīvās atmiņas (RAM), diska (HDD; SSD; u.c.), digitālo karšu lasītāju un citu savienojumu portu*) tehniskās īpašības (*paaudzes, uzbūves arhitektūra un/vai tehniskais risinājums*) vai pieejamība (*iekārtās attiecīgās detaļas vai komponentes vairs netiek ietvertas tehnoloģiju novecošanas/attīstības rezultātā*), kas padara attiecīgās detaļas nesavietojamas ar vispārīgās vienošanās tehniskās specifikācijas aprakstiem, E-pasūtījumu apakšsistēmas administratoram, konsultējoties ar visiem Vienošanos parakstījušajiem piegādātajiem, ir tiesības:   1. aizstāt Vienošanās attiecīgo pozīciju tehnisko specifikāciju tehniskos aprakstus (attiecībā uz mikroprocesoru (CPU), operatīvo atmiņu (RAM), cieto disku (HDD; SSD), digitālo karšu lasītāju u.c. savienojumu portiem) ar tādiem, kas atbilst tirgū pieejamajām attiecīgo detaļu un komponenšu tehniskajām īpašībām; 2. papildināt šīs Vienošanās tehniskās specifikācijas ar jaunām pozīcijām, paredzot tādus iekārtu tehniskos aprakstus detaļām, kas atbilst tirgū pieejamajām attiecīgo detaļu un komponenšu tehniskajām īpašībām.   Šādā gadījumā E-pasūtījumu apakšsistēmas administrators rīko jaunu iepirkuma procedūru par attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā) ietilpstošo preču piegādi un piegādātāji, kam piešķirtas līguma slēgšanas tiesības, pievienojas šai Vienošanās uz šīs Vienošanās darbības laiku attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā). |
|  | Lai piegādātājs, saskaņā ar Vienošanās 1.8.punktu, piedalītos pircēja izveidotā pasūtījuma iegūšanas procesā, tam E-pasūtījumu apakšsistēmā atsevišķi jāpiesakās attiecīgajam darījumam 3 (trīs) darbdienu laikā no attiecīga sistēmas paziņojuma.  Darījuma procesiem tiek piemērots Vienošanās 1.8.4.punktā noteiktais gadījums, un pircējiem šīs Vienošanās ietvaros ir atļauta iespēja konkretizēt preces raksturlielumus vai citus darījuma izpildes nosacījumus. |
|  | Saskaņā ar Vienošanās 3.2.3.punktā noteikto, veidojot Vienošanās 1.8.4.punktā noteikto darījumu, pircējs attiecībā uz visām iepirkuma daļām darījuma atbilstošajā komentāru laukā var norādīt šādu informāciju:   * piegādes adreses, kontaktpersonas vārdu, uzvārdu un kontaktus; * maksātāju rekvizītus, ja atšķiras no pasūtītāja rekvizītiem; * pasūtītāja rīcībā esošo savienojumu veidu un skaitu; * papildus preču/pakalpojumu raksturlielumus, kas nemaina un nav pretrunā ar specifikācijā ietvertajām prasībām un neierobežo nevienu no piegādātājiem; * papildus garantijas nosacījumus; * citas tehnikas savietojamības prasības, kas ir par pamatu pirkuma apstiprināšanai vai noraidīšanai (piemēram, saderību ar rīcībā esošajām iekārtām (norādot pasūtītāja rīcībā esošo iekārtu modeli un/vai seriālo numuru) vai iekārtu pārraudzības rīku (norādot pasūtītāja izmantoto programmatūru)).   Šī pielikuma 9.punktā norādāmo informāciju (tostarp, ja tā ir apjomīga vai satur vairākas atsevišķas datnes) pircējs pēc saviem ieskatiem var izvietot visiem piegādātājiem brīvi pieejamā tīmekļvietnē, uz kuru ved komentāru laukā norādāmā ārējā saite (links).  Saņemot pasūtījumu, piegādātājs ievēro komentāru laukā pircēja sniegtos norādījumus un nepieciešamības gadījumā sazinās ar pircēju, lai precizētu neskaidros jautājumus. |
| **II** | **Papildu nosacījumi pie Preču piegādes darījuma vispārīgajiem noteikumiem** |
|  | Vienošanās 2.pielikumā (Preču piegādes darījuma vispārīgie noteikumi) paredzētais piegādes termiņš darbdienās (izņemot gadījumu, ja tas ar pircēju vienojoties sistēmā ir ticis pagarināts) visā Latvijas Republikas teritorijā piegādātājam ir 35 (trīsdesmit piecas) darba dienas; |
|  | Vienošanās 2.pielikumā (Preču piegādes darījuma vispārīgie noteikumi) paredzētā piegādāto preču kvalitātes pārbaude veicama 10 (desmit) darba dienu laikā no preču faktiskās saņemšanas. Pircējs norādītajā laikā no faktiskās preču saņemšanas atzīmē E-iepirkumu sistēmā kvalitatīvo preču skaitu un rakstveidā informē piegādātāju par pārbaudes rezultātā konstatētajiem preču trūkumiem. |
|  | Vienošanās 2.pielikumā (Preču piegādes darījuma vispārīgie noteikumi) 4.3.punktā paredzētās samaksas termiņš ir 20 (divdesmit) darba dienas, ja puses nav vienojušās par citu samaksas termiņu vai samaksu pa daļām atbilstoši Vienošanās 2.pielikuma 4.3.punkta nosacījumiem. |
|  | Vienošanās 1. pielikumā (Tehniskās specifikācijas un maksimālās cenas) noteiktajām precēm tiek noteikts 24 (divdesmit četru) mēnešu garantijas termiņš no preču pieņemšanas brīža. Ja piegādātājs piegādājis nekvalitatīvu (tostarp viltotu, neoriģinālu, tehniskajām specifikācijām neatbilstošu u.tml.) preci, piegādātāja pienākums ir par saviem līdzekļiem veikt nekvalitatīvās preces apmaiņu. |

1. Nosacījums piemērojams, ja sistēmā šāda funkcionalitāte tiek nodrošināta. [↑](#footnote-ref-1)
2. Nosakot, vai ir sasniegts norādītais apjoms, nepieciešamais preču veidu daudzums tiek aprēķināts veselos skaitļos, daļskaitļus noapaļojot uz augšu. [↑](#footnote-ref-2)
3. Šīs atteikuma tiesības Vienošanās 1.8.punktā paredzētajiem pasūtījumiem Piegādātājs ir tiesīgs izmantot tikai tajā gadījumā, ja tas līdz pasūtījuma izveidei par šo pircēja rīcību, kas ierobežo piegādātāju, rakstveidā ir informējis E-iepirkumu sistēmas uzturētāju.

   E-iepirkumu sistēmas uzturētāja informēšanas pienākums ir tikai priekšnosacījums atteikuma tiesību izmantošanai, bet ne pašu atteikumu pēc būtības pamatojošs pierādījums. [↑](#footnote-ref-3)
4. Informācija par pieļaujamo vidējo pieprasījumu biežumu pieejama e-iepirkumu sistēmas vietnē saitē:

   <https://www.eis.gov.lv/EIS/Publications/PublicationView.aspx?PublicationId=1384> [↑](#footnote-ref-4)
5. Ciktāl tas tehniski ir iespējams, šajā punktā paredzēto ierobežojumu un darbību piemērošanai tiek izmantoti E-pasūtījumu apakšsistēmas autonomi automātiskie procesi. [↑](#footnote-ref-5)